Berdoa Ketika Sikat Rambut Anak. Ibu Ini Amalkan Petua Begini Supaya Anak Dengar Cakap

Setiap ibu bapa pastinya ingin mendidik anak menjadi anak yang mempunyai kesantunan dan budi perkerti yang mulia. Tingkah laku anak yang baik akan memberi gambaran yang positif mengenai ibu bapa itu. Sehubungan itu, pastinya ibu bapa inginkan anak yang mendengar cakap mereka.

Ikuti panduan yang memberi manfaat ini adalah daripada Dr Zulkifli Mohamed Sharif yang dikongsikan oleh oleh Nadiatul Ashikin Abu Bakar (Nadia Bakar), 32 yang juga ibu kepada Aariz Azri, 6 dan Annur Azri, 22 bulan.

Baca Doa Bila Sikat Rambut Anak

Rasa nak kongsi sikit pengalaman sebagai emak yang baru “5 tahun jagung” hari ini. Biasa dengar baca selawat, tiup pada ubun-ubun anak dan bagi anak makan masakan dari air tangan ibu dapat lembutkan hati anak, serta patuh pada ibu ayah kan?
Saya belajar daripada perkongsian Dr Zulkifli Mohamed Sharif yang amalkan sikat rambut anak-anaknya. Dengan izin Tuhan anak akan patuh dan attach dengan kita.
Saya buat dengan sedikit penambahan sebenarnya.
Waktu sikat rambut anak, sambil baca doa tengok cermin.
Saya ubahsuai sikit perkataan baik kepada cantik. Nak guna “baik” pun boleh.
“Ya Allah, cantikkanlah akhlak Aariz/Annur yang baik ini sebagaimana Kau cantikkan kejadiannya. Amiiiin”
Anak-anak pun aminkan.

Beri ciuman pada anak lepas sikat rambut
Annur tengok saja muka maknya dan aktiviti sikat rambut selalunya berakhir dengan dia nak sikat tu, sambung sikat rambut sendiri. Takpe kusut masai balik. Kasi can dia eksplorasi Dora gitu.
Lepas sikat, saya cium pipi dan dahi anak-anak sambil luahkan kesyukuran depan mereka berdua.
“Ibu syukur ada anak yang baik, rajin tolong ibu macam Aariz/Annur.”
Ada masanya, sebut-sebut dengan nada super excited atas apa-apa kejayaan mereka hari tu.
“Bagus Aariz rajin kemas mainan lepas main. Barulah cantik rumah kita kan?”
Suami pun sama-sama praktis bila beliau sikatkan rambut anak-anak. Nampaklah kesannya. Anak pun lebih attach dengan kita. Harapnya perkongsian ni dapat memberi manfaat kepada ibu ayah sekalian.

Sumber : Nadia Bakar


Pori-pori Besar Jadikan Kulit Wajah Nampak Bermasalah. Atasinya Dengan Lemon Dan 5 Bahan Yang Lain!

Adakah anda menghadapi masalah liang roma atau pori-pori besar dan terbuka? Masalah ini adakala menggugat keyakinan diri wanita kerana secara fizikal, mereka kelihatan lebih tua , tidak seiring dengan usia yang sebenar.

Andai anda sedang mengalami masalah sebegini, usah khuatir  kerana pori-pori yang besar bukanlah sesuatu yang sukar untuk diatasi. Selain melindunginya di sebalik solekan tebal atau mendapatkan rawatan di pusat-pusat kecantikan, ada cara yang lebih mudah dan murah untuk anda amalkan hanya menggunakan bahan-bahan yang mudah di dapati dari alam semula jadi.

TIP MUDAH & MURAH RAWAT PORI-PORI BESAR

Buah lemon kaya dengan vitamin C yang berupaya  menyegarkan kembali wajah sekali gus mengecilkan masalah pori-pori. Caranya, potong lemon kepada dua bahagian. Perah dan ambil jusnya. Sapukan jus lemon tadi di seluruh bahagian muka setiap malam sebelum tidur. Anda juga boleh saja tampalkan hirisan nipis lemon di bahagian pori-pori yang terbuka luas. Selain membantu mengecilkan masalah berkenaan, wajah anda juga akan kelihatan lebih tegang!

Satu lagi buah enak yang kaya vitamin C adalah buah tomato. Buah tomato dapat digunakan untuk menyegarkan kulit wajah di samping mengecilkan pori-pori. Amalkan menyapu wajah dengan masker daripada buah tomato. Caranya mudah sahaja. Lumatkan buah tomato sehingga halus sebelum disapu pada wajah. Biarkan kering seketika dan bilas dengan menggunakan air yang dingin. Air dingin ini dapat menambah kesegaran wajah anda.

Selain enak dijadikan perasa dalam minuman atau makanan, madu juga terkenal dalam penjagaan kesihatan dan kecantikan. Antara khasiat madu adalah membantu mengecilkan pori-pori wajah. Sapukan sahaja madu di sekitar wajah dan urut lembut. Biarkan kering seketika dan bilas dengan air dingin. Selain itu, anda boleh sahaja campurkan madu dengan sedikit jus lemon. Jus Lemon ini membantu memaksimumkan fungsi madu bagi mengecilkan pori-pori wajah anda. Amalkan dengan kerap sebagai masker sebelum tidur untuk hasil yang lebih baik.

Sayuran berwarna hijau ini sudah sekian lama terkenal dalam pembuatan masker semula jadi. Hal ini kerana timun amat berkhasiat, lebih-lebih lagi dalam penjagaan kecantikan. Fungsinya pelbagai, dari melembapkan kulit, menghaluskan wajah sehinggalah mengecilkan jerawat. Tak ketinggalan, ia juga membantu mengecilkan pori-pori wajah. Cara mudah membuat sendiri masker daripada timun adalah dengan menghaluskan timun menggunakan mesin pengisar. Kemudian, tambahkan sedikit tepung jagung dan kacau sebati. Gunakan ia sebagai masker dan biarkan sehingga kering. Bilas dengan air dingin.

Siapa kata ais tidak baik untuk diamalkan? Jika dalam penjagaan kecantikan, ais antara bahan yang amat bermanfaat. Menggunakan ais untuk mengecilkan pori-pori adalah satu langkah yang paling mudah dan cepat. Maksudnya, anda tidak perlu persediaan seperti memotong, memerah dan sebagainya. Hanya gosokkan ais pada wajah selama 15 hingga 30 minit sebelum tidur. Pastikan, anda telah membersihkan wajah terlebih dahulu sebelum menggosokkan ais. Hal ini bagi memastikan wajah bebas dari sebarang kotoran yang boleh menyumbatkan pori-pori wajah ketika proses menggosok ais. Ais ini akan membantu mengurangkan penghasilan minyak pada wajah.

Sungguhpun baunya kurang menyenangkan, tapi tahukah anda bahawa putih telur mengandungi asam amino dan enzim lain yang dapat menjadikan kulit wajah anda nampak lebih muda?  Sapu putih telur ke seluruh wajah dan tutup dengan tisu ala-ala masker. Lepas putih telur benar-benar  kering, tanggalkan tisu pada kulit wajah dan bersihkan kotoran yang melekat. Wow, kulit terasa tegang dan pori-pori juga lebih mengecil!


Relaks Dan Tenang, Lelaki Ini Kembara Guna Keretapi Shuttle Pantai Timur, Buat Netizen Teruja!

Berita gembira telah disahut dengan rasa syukur setelah akhirnya rakyat Malaysia dibenarkan merentas negeri bermula semalam (11.10. 2021). Sebagaimana yang diumumkan oleh Perdana Menteri, Datuk Seri Ismail Sabri Yaakob pada Ahad petang  lalu.

Sudah pastinya destinasi yang mahu dituju adalah pulang ke kampung berjumpa orang tua yang sudah lama ditinggalkan. Biarpun kelonggaran ini diberikan, namun Perdana Menteri memberi nasihat supaya tidak alpa dengan pematuhan prosedur operasi standard (SOP) ditetapkan untuk mengelak penularan wabak ini.

Di samping menziarahi ibu bapa di kampung, sudah tentu ada yang merancang membawa anak-anak ke tempat menarik yang setelah sekian lama tidak berlibur bersama keluarga.

Biasanya jika melancong kita akan membawa anak dengan menggunakan kereta atau kapal terbang, namun apa kata kali ini menggunakan pengangkutan keretapi untuk menuju ke destinasi pilihan sambil menikmati pemandangan nan menghijau serta kabus waktu pagi.

Suasana ini boleh dirasai jika anda menggunakan pengangkutan keretapi yang dikenali sebagai ‘Keretapi Shuttle Pantai Timur. Bagi yang sukakan perjalanan yang relaks dan santai, inilah pilihan yang sesuai untuk membawa keluarga bercuti cara lama. Pastinya menggamit nostalgia.

Keretapi Shuttle Pantai Timur

Selain dari membawa sahabat dan kenalan, saya juga pernah membawa 2 orang pelancong dari Eropah menaiki Keretapi Shuttle Pantai Timur ini. Saya pecahkan perjalanan mereka kepada 5 hari sebab hendakkan mereka bermalam di beberapa lokasi, bagi merasa juadah dan bergaul dengan rakyat tempatan.

Mereka betul betul gembira dengan perjalanan tersebut. Walaupun keretapi kami bertolak lewat 5 jam, walaupun tidak mewah, tetapi mereka memang suka sangat. Ada seorang tu bagitahu, “you know Radzi, this trip is an absolute gem. Thank you for showing us your country this way.” Cumanya, mereka hairan kenapa produk ini tidak pernah langsung ada di dalam brosur atau bahan promosi pelancongan Malaysia. Langsung tiada apa apa maklumat berkenaan Keretapi Shuttle ini.

Yang sedihnya, jangan kata pelancong luar negeri, ada rakyat kita sendiri pun yang tidak tahu kewujudan Keretapi Shuttle Pantai Timur ini. Apa yang mereka tahu hanyalah tentang Ekspress Timuran yang hanya berhenti di beberapa stesyen. Keretapi Shuttle ini pula berhenti di semua pondok dan stesyen.

Pendek kata, Keretapi Shuttle ini lebih mendekatkan kita dengan orang tempatan, boleh berborak borak macam kawan yang dah lama tak berjumpa. Pernah sekali, seorang mak cik meminta saya menghantar beberapa bungkus durian ke Stesyen Pasir Mas. Dia kata, nanti ada orang yang akan mengambilnya dari saya, walaupun saya langsung tidak kenal orang tersebut. Sebelum keretapi bertolak, dia memberi saya sebungkus durian sebagai upah menjaga penghantaran tersebut.

Saya berharap, sesiapa yang berkenaan di Kementerian Pelancongan, Perbadanan Aset Keretapi dan KTMB sendiri silalah ambil maklum. Sayang sungguh melihat produk sebegini tidak dimanafaatkan dengan sebaiknya. Dengan banyaknya kekangan untuk melancong ke luar negara, inilah masa yang terbaik untuk mempromosikan pelancongan keretapi tempatan. Faedah ekonomi pun banyak. SANGAT BANYAK!!

Saya juga berharap, dengan perkongsian gambar gambar ini ia akan dapat membuka hati sahabat sahabat untuk meneroka, menjelajah dan melancong ke Pantai Timur melalui Keretapi Shuttle. Warga emas dan anak anak pun boleh ikut sekali.

Keretapi Shuttle ini bergerak ulang alik di antara Kualai Lipis dan Tumpat. Disebabkan oleh PKP, berkemungkinan ada perubahan dengan jadual semasa. Keretapi ini bukan hanya setakat pengangkutan awam. Ianya adalah “blood vein” bagi banyak penduduk yang tinggal jauh dari jalan utama.

Kepentingannya sangatlah tinggi. Saya nasihatkan jangan ambil perjalanan terus dari mula sampai tamat. Pecahkan kepada dua atau tiga hari. Bermalamlah di kampung atau pekan kecil di sepanjang laluan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


9 Tahun Pertama Tak Pernah Beli Barang Kemas, Isteri Terima Seadanya Suami.

Setiap pasangan yang berkahwin pastinya akan menempuh cabaran hidup rumahtangga.

Paling memcabar adalah berkaitan dengan kewangan. Ada yang hidup seadanya untuk memastikan keperluan keluarga tetap terjaga.

Keinginan membeli barang-barang idaman terpendam agar memastikan keluarga cukup belanja.

Begitulah kisah yang dipaparkan mengenai susah senang bila mendirikan rumahtangga. Pasangan yang saling melengkapi antara satu sama lain pastinya akan kekal bahagia.

Kisah puan isteri…

9 tahun pertama pernikahan kami, tidak ada sebentuk pun cincin mampu aku hadiahkan untuk dia.

9 tahun pertama perkahwinan kami, tidak sekali pun aku bawa dia dan anak-anak melancong ke Langkawi ke, Genting Highland ke, homestay ke, chalet ke, hotel ke.

9 tahun pertama kami hidup bersama, tidak sekali insan ini bersungut hendak itu hendak ini.

Cuma aku perasan bila dia terbaca kawan-kawan atau sanak saudara dia update pergi melancong, kawan-kawan dia update beli emas, dapat hadiah dan seumpamanya, dia selalu respon dengan penuh teruja.

Bila aku perasan reaksi dia, cepat-cepat dia buat macam tak ada apa-apa.

Dia takut aku berkecil hati aku tak mampu bawa dia dan anak-anak melancong, tak mampu bawa ke hotel, ke homestay, ke chalet, tak mampu belikan dia itu ini.

Dia tahu aku memang tak mampu dari segi kewangan masa itu. Maka dia diam tanpa sebarang permintaan.

Namun aku tahu, jauh disudut hati dia, dia inginkan merasakan semua itu.

Awal pernikahan, kewangan aku memang sangat sempit. Hanya mampu bagi nafkah RM100 sahaja sebulan untuk barang dapur. Sewa rumah dan bil semua aku settlekan.

Kemudian dapat rezeki anak sulung. Hidup dikotaraya, dengan gaji kecil ditambah potongan yuran kebodohan (baca : personal loan), dah mula ada anak, memang cukup mencabar.

Duit memang sangat kritikal. Pernah puan isteri bagitahu aku,

“Jika abang tak cukup duit, tak payah bagilah duit dapur tu. Saya ada duit untuk beli semua tu. Bil api tu saya bayarkan tak apa”.

“Mana boleh. Tu kewajipan abang. Walau tak banyak abang mampu bagi, abang wajib kena bagi”.

Keras dan tegas aku jawab masa tu. Terkedu dia. Dan lepas tu, tidak lagi bersuara tentang hal itu.

Bila dia nampak aku resah, bad mood, tak keluar rumah, dia akan check wallet aku. Dia tahu saat aku tengah sesak sangat-sangat. Dibuka wallet, lihat ada dua tiga ringgit sahaja. Dia letak RM10 – RM20 dalam tu.

Esoknya aku nak isi minyak motor, tengok ada lebihan wang. Dapat la makan kat kantin. Kalau tak, tak pergi kantin or berhutang saja.

Bila sampai tahap macam tu, aku memang rasa loser sangat. Rasa tak guna. Rasa bersalah pada diri dia dan anak-anak.

Aku merenung sendirian. Memikirkan tentang aku.

Seorang lelaki.
Seorang suami.
Seorang ayah.

Seorang yang sepatutnya menyediakan semuanya untuk anak isteri, namun kewangan semasa memang aku tak mampu.

Jauh disudut hati aku ingin sediakan apa jua keperluannya. Aku ingin memberi segala kesenangan yang mampu aku bagi kepada dia dan anak-anak.

Dan saat itu aku bertekad, aku akan lakukan apa saja untuk ubah nasib diri aku. Untuk laksanakan tanggung jawab dan amanah yang terletak dibahuku.

Sejak itu, aku lakukan pelbagai jenis kerja. Menjual di pasar malam, mula menulis buku, jadi dropship, kerja di kedai makan dan sebagainya. Apa jua yang boleh jana income, aku akan buat. Keluar lepas Maghrib, pulang jam 5 pagi.

Aku perlu ubah nasib aku. Aku perlu bertanggungjawab atas semua amanah yang Allah letak atas bahu aku.

Alhamdulillah, berkat kegigihan, usaha keras, kecekalan, doa demi doa dari isteri, dari ma, dari abah, dari anak-anak, dari orang-orang alim, dari anak-anak yatim dan asnaf, sedikit demi sedikit Allah buka pintu rezeki.

Dah mula ada income tambahan. Dah mula rasa lega sedikit dalam perbelanjaan bulanan.

Duit belanja dapur aku mula naikkan sedikit demi sedikit. Lebihan aku sangat disiplin simpan. Tak ada nak beli Starbucks ke apa walau simpanan dah agak banyak.

Disiplin sungguh aku menyimpan duit income tambahan. Phone aku tak pernah tukar, pakai phone murah yang 2nd sahaja. Kain baju berjenama tak ada beli, pakai yang bundle sahaja.

Memang gaya hidup aku langsung tak bertukar. Hanya hidup seperti sebelum adanya pendapatan tambahan.

Akhirnya pada tahun 2018 target aku sampai. Simpanan dah cukup untuk aku tunaikan segala impian tersembunyi puan isteri.

Buat kali pertama dalam perkahwinan kami, di anniversary ke-9 kami, aku pimpin tangan insan ini masuk kedai emas. Minta dia pilih mana saja yang dia berkenan. Menangis dia masa tu.

Tak percaya dia aku nak belikan dia rantai emas. Tak percaya dia aku ada duit nak bayar. Sampai masa tu dia suruh jual rantai emas yang lama untuk beli yang baru. So, aku cuma perlu topap sedikit sahaja. Tapi aku tak benarkan jual yang lama dan minta dia pilih saja.

“Boleh tak ambil yang ni? Mahal ni. Tak apa lah, ambil yang tu sajalah. Murah sikit”, itu ayat puan isteri masa memilih rantai emas.

Dia masih tak percaya aku ada duit untuk membayarnya. Tersenyum sendirian aku bila teringat hal ni.

Pada akhir tahun yang sama, aku bawa family termasuk mak mertua dan adik ipar melancong ke Sabah. Setelah 9 tahun kami tak pernah melancong ke mana-mana, itu yang pertama kalinya.

9 tahun insan ini setia, sabar, tabah, berkorban untuk suaminya. Tanpa keluh kesah. Tanpa meminta-minta.

Dan akhirnya Allah perkenankan segala doa. Syukur, alhamdulillah.

Kawan-kawan. Jika hari ini kita masih dalam kesempitan, jangan pernah berhenti usaha dan berdoa.

Pandang mata anak-anak. Pandang mata isteri. Dan cakaplah pada diri,

“Ini amanah yang dikirim pada aku. Aku perlu menjaga mereka sebaik mungkin”.

Cekalkan hati, korban masa rehat, buang rasa malas, bangkit dan usaha sahaja. Dan di masa yang tepat, InsyaAllah sedikit demi sedikit segalanya akan berubah.

Dan buat wanita diluar sana, percayalah. Dalam diri dan hati seorang suami dan ayah, mereka ingin memberi seluruh dunia dan isinya pada kalian dan anak-anak.

Mereka ingin memberi sebesar mana kesenangan. Sebanyak mana kebahagiaan.

Namun terkadang masanya belum sampai. Terkadang doa itu Tuhan masih belum lepaskan.

Maka terus saja setia. Terus saja bersabar. Terus saja menadah tangan berdoa. Dan teruslah menyokong dia sentiasa.

Di suatu masa yang tepat, satu persatu doa kita Allah makbulkan.

Percayalah!

Sumber: Mohd Fadli Salleh


Barang Makin Mahal, Tak Salah Naikkan Duit Poket Isteri. Tapi Ini Buat Netizen Mengeluh, Sehabis Mampu Cuba Berjimat!

Apabila sudah mempunyai keluarga, sudah tentu ia menjadi keutamaan supaya dapat membahagiakan mereka.

Salah satu cabaran adalah ekonomi keluarga. Tambahan pula harga sekarang sana sini sudah naik harga termasuk barang basah.

Jika dulu si suami bagi duit poket isteri hanya RM100 sudah mencukupi untuk lauk seminggu kini sebaliknya kena tambah lagi.

Malah ada isteri yang memahami gaji suami tak banyak cuba sehabis mampu untuk berjimat.

Sebagaimana perkongsian ini telah menarik perhatian ramai netizen yang mengeluh mengenai harga barang naik.

Moga kita semua tabah dan merancang perbelanjaan keluarga mengikut kemampuan pasangan.

Harga barang basah naik harga

Semalam teman isteri beli brg mentah…

Saya pilih ikan, saya bg org tu timbang…dia pun lekatkan tanda harga pastu saya tgok…

2 ekor RM18…

Saya ambik ikan lain, timbang, tgok harga…RM25…saya ikut isteri ke bahagian sayur, ambik, timbang, tgok harga…saya congak dlm kepala harga smua brg tu, pastu ready utk p bayar…

“Ada apa2 lagi x…?” Saya tnya dia…

Isteri kata xde cuma japg kena beli ayam kedai lain plak…ok, terus ke kaunter, bayar…smua yg isteri ambik, dlm RM70…then trus ke kedai ayam…sebelum dia turun, saya hulur RM50…

Pastu dia masuk balik, dia bg dlm RM15…

“Ayam tadi brapa…?” Saya tanya…

RM35 utk 2 ekor, saiz sedang…sggah kejap bang kedai cina depan tu, nk ambik minyak, santan, tepung skit…saya hulur lagi RM50 sebelum turun kereta…

Dia naik kereta, dia bagi baki RM30…Total brg dia beli, yg memang dia perlu beli tu dlm RM20…

Smpai je rumah, saya kira balik,

Kedai ikan/sayur : RM70
Kedai ayam : RM35
Kedai runcit : RM20
Total : RM125

Itu sekali dia beli, belanja utk guna maximum seminggu, minimum 4 hari…selalunya dan kebiasaannya, seminggu 2x kluar belanja brg mentah…jadi anggaran dlm RM300 seminggu utk brg mentah sahaja…

Setiap kali dia ckp “ESOK NAK KLUAR BELI BRG”, maka setiap kali tu lah saya topup beg duit dia…letak RM100 – RM150, selit plak lagi RM50 utk spare klu tak cukup…

Lepas balik keje, saya tgok baki dlm beg dia, saya topup lagi setakat mana yg ada dlm beg sendiri…

Itulah LIVING COSTS hari ni, itulah hakikat dan kenyataan perbelanjaan dapur, brg mentah si isteri…no way dan impossible dah klu bg RM50, pastu bila isteri kata tak cukup, kita anggap dia boros, tak pandai manage duit…

Brg2 hari ni harganya tak murah ya wahai para suami…naikkan duit poket si isteri, duit belanja isteri seiring dgn keadaan dan situasi semasa…2022, nak BERJIMAT mcm mana pun xtahu dah…

Jimat dengan duit poket

Meninjau di ruangan komen , ada banyak keluhan netizen. Antaranya kecewa barang dapur makin naik harga. Antaranya

“Tula realiti zaman now.. Semua dh mahal.. Smga allah permudahkan sgala urusan kita.. Smga allah murahkam rezeki kita semua.. Aamiin

“50 rgt smggu shbis mmpu cuba berjimat brg basah Klu ada lebih dia bg lebih brg2 makin naik gji Klu naik pun xtrsa..apapun alhamdulillah syukur masih ada untuk dimakan.

“Iye betul tu tuan…saya biasa belanaja nak budget rm100 je tp x cukup tuan mesti lebih seratus tuk seminggu@tuk 4 ke 5 hari jek…huhu…x tau nak jimat mcm mn entah..”

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


“Jangan Ulangi Silap Saya. Anak Saya Pandai Tetapi…” Deep Perkongsian Ibu Ini

Anak adalah harapan buat ibu bapa. Lantaran itu, pelbagai usaha yang dilakukan supaya anak menjadi seorang yang cerdik pandai. Memperkenalkan pelbagai bahan bacaan supaya anak boleh membaca dan menghafal pada usia seawal satu atau dua tahun!

JANGAN ULANGI SILAP SAYA. ANAK SAYA PANDAI TETAPI…

Ini Ammar, anak sulung saya. Dia seorang yang cepat berjalan dan cepat bercakap. Pada usia dia 2 tahun, dia telah mengenal huruf dan dapat memadankan kesemua huruf kecil dan huruf besar.

Pada usia 3.5 tahun, dia mula membaca dan menghafal lebih dari 20 surah. Sekarang usianya 4 tahun, telah masuk separuh buku Iqra’ kedua.

Nampak macam perkembangannya cepat, tetapi ada perkara yang dia tidak mahir kalau nak dibanding dengan teman seusianya yang lain.

Pandai tetapi tidak mempunyai kemahiran penerokaan

Pada usia 3 tahun, dia masih belum boleh menangkap bola pada paras dada. Malah tangannya tak cukup kuat untuk menyepit objek menggunakan forcep mainan. Tangannya juga tak mampu bergayut walau 2 saat di ‘monkey bar’.

Saya sangka, mungkin kekurangannya itu kecil dan biasa. Mungkin pencapaian motor kasarnya tak mengikut carta milestone kerana dia bukan kategori ‘body intelligence’.

Yalah, sangka saya setiap budak ada kelebihan dan kekurangannya.

Tapi bukan itu sahaja. Ammar seorang penggeli. Dia geli memijak pasir, geli duduk pada kerusi kulit (atau pvc) dan menjerit bila memegang ais.

Gelinya kadang-kadang keterlaluan. Pernah dia menjerit waktu kami lalu di sebuat kedai mainan. Ingatkan apa yang ditakutnya, rupanya ‘Magic Stretch Ball’. Seronok betul kami menyakat dia dengan bola tu.

Saya tak pernah sangka kesemua masalah ini mempunyai perkaitan yang sama. Malah masalah dia meraung bila mencuba kasut baru di mall dulu juga, ada kaitannya.

Rupanya ada masalah sensori sentuhan

Dia mempunyai tanda-tanda yang kebiasaan ada pada anak-anak yang ada kecelaruan neurologi. Tanda-tanda yang disebut OT Maryam itu mengesahkan yang Ammar mempunyai masalah sensori sentuhan, atau dalam istilahnya Sensori Processing Disorder (SPD) terhadap deria Tactile (Hypersensitif).

Ammar mungkin membaca awal dan cepat tangkap dalam pembelajaran, tapi masalah ini jika saya tak sedar dari awal, akan mengganggu pembelajarannya bila dia mula bersekolah nanti.

Nasib baik saya cepat sedar. Mujur Allah cepat temukan saya dengan pakar.

Alhamdulillah setelah saya lakukan pelbagai aktiviti ransangan, sekarang ‘sensitiviti’ Ammar dah banyak berkurangan. Cuma dengan Magic Ball tu masih takut-takut. Fobia kesan dari kena sakat masa kecik agaknya.

Kadang-kadang kita terlalu mahukan anak pandai, lalu kita hulur anak buku, pensil & kertas dan kita nafikan fitrah anak bermain.

Sedangkan dari bermain itulah anak-anak membina asas akademik mereka. Dari bermainlah anak akan belajar komunikasi dan membina keyakinan diri.

Dan dari bermainlah kesemua deria mereka berstimulasi dan berintegrasi bersama dengan baik.

Apa kaitan DERIA ini semua dengan akademik?
Eh penting sangat. Deria sentuhan yang baik adalah asas untuk anak kuasai kemahiran motor halus seperti menulis dan mengguna tangan dengan baik.

Deria rasa pula membantu memberi stimulasi awal untuk anak menggunakan mulut untuk bercakap, selain mengelakkan masalah ‘picky eater’ pada anak.

Deria visual dan auditori pula penting untuk memberi tumpuan yang baik semasa dalam kelas dan mengenal huruf, nombor, bentuk serta simbol.

Deria sendi dan kestabilan akan bantu anak-anak menguasai hampir kesemua kemahiran dalam hidup.
.
TAPI.

Tapi bermain pun perlu ada tujuan. Setiap permainan perlu betul caranya supaya merangsang perkembangan anak-anak.

Seperti yang diajar OT AisyahRozalli kelmarin, main pun perlu ada 5 target. Antara targetnya adalah supaya anak mahir berkomunikasi, mahir berdikari dan mahir guna tubuh.

Haa kau! Ajar anak main pon kena ada ilmu tau.

Ya, memang tak dapat dinafikan setiap ibu bapa ada cara didikan yang tersendiri. Tetapi ilmu masih perlu kita cari. Tempoh tumbesaran anak singkat untuk kita cuba-cuba dan buat silap.

Ikut rapat-rapat ikon-ikon keibubapaan ustaz ustazah dan para terapis, supaya kita tak silap mendidik anak.

Ibu yang masih ada masalah cemerkap,
Wawa Shauqi.


Guna Tip & Cara Psikologi Ini Untuk Elak Anak Kencing Malam Atas Tilam!

Masalah kencing malam, atau istilah perubatannya enuresis adalah perkara normal bagi kanak-kanak . Biasanya selepas kanak-kanak berumur lima atau enam tahun mereka akan berhenti tabiat tersebut.

Bagaimanapun dari segi istilah, jika kanak-kanak itu selalu kencing malam tanpa sebab yang pasti ia dinamakan sebagai primary enuresis.

Tetapi jika masalah kencing malam hanya berlaku sesekali iaitu apabila kanak-kanak terlalu aktif bermain di siang hari menyebabkan dia penat, ada masalah emosi seperti sedih dan marah atau waktu tidur yang berubah, ia dinamakan secondary enuresis.

Namun jika ibu bapa melihat masalah kencing malam pada anak berterusan tanpa ada tanda mahu berhenti, berusahalah untuk merawatnya kerana bimbang ia ada kaitan dengan masalah saraf tunjang, jangkitan kuman pada air kencing, diabetis atau buah pinggang.

Punca kencing malam

Menurut Pakar Kanak-Kanak, ada beberapa faktor utama berkait rapat dengan kencing malam. Antaranya keturunan, kelewatan dalam mencapai tahap kematangan untuk pengawalan pundi kencing dan kurangnya penghasilan hormon antidiuretik (ADH) ketika tidur.

Kanak-kanak yang mempunyai masalah kerap kencing malam juga dikatakan disebabkan ruang pundi kencing mereka bersaiz kecil. Kurang penghasilan hormon yang dipanggil vasopressin semasa tidur.Vassopressin adalah penting untuk mengurangkan penghasilan kencing di waktu malam.

Tip mengatasi

1. Percaya atau tidak, antara kaedah mengatasi tabiat kencing malam di kalangan kanak-kanak adalah dengan menggunakan hipnosis. Kajian tersebut telah diterbitkan dalam Jurnal Persatuan Perubatan Norway dan secara jelas mengatakan, ia adalah antara rawatan berkesan menangani masalah kencing malam yang kronik

2. Elakkan memberi anak minum susu atau air dalam masa dua atau tiga jam sebelum mereka tidur.

3. Ajar anak disiplin membuang air kecil sebelum mereka tidur.

4. Sekiranya sedang melatih anak bebas lampin, kejutkan anak untuk bangun dan membuang air kecil selepas dua atau tiga jam mereka tidur. Lama-kelamaan mereka akan terbiasa dengan rutin ini.

5. Jika anak tidur sendirian di bilik sendiri, pastikan laluan ke bilik air diterangi lampu dan mudah untuk mereka bangun di tengah malam untuk buang air.

6. Jangan marah atau memalukan mereka jika melakukan perbuatan tersebut. Mereka bukan sengaja.

7. Beritahu anak mengapa mereka tidak boleh buang air di atas katil. Ajar mereka tentang kebersihan, hukum kencing sebagai najis dan sebagainya.

8. Guna cara psikologi seperti sistem ganjaran dan penghargaan mungkin dapat membantu. Setiap kali mereka berjaya tidak kencing malam, berikan pujian atau penghargaan supaya mereka lebih bersemangat untuk memperbaiki diri.

9. Untuk mengelakkan tilam basah dan berbau, alas tilam dengan plastik atau pad yang lebar seperti yang selalu digunakan di hospital. Secara tidak langsung mungkin anak rasa tidak selesa dan berazam untuk tidak mahu kencing malam.

10. Banyak bersabar dan sentiasa berfikiran positif. Bukan mudah hendak menghentikan tabiat kencing malam. Ia memakan masa dan memerlukan kesabaran, jadi berilah masa dan peluang kepada anak.

11. Boleh juga amalkan petua menggunakan lemon dan madu untuk mengurangkan anak kencing malam. Perahkan sedikit air lemon di atas sesudu kecil madu lebah dan minta anda terus hirup. Amalkannya disebelah pagi dan sebelum masuk tidur. .

Selamat mencuba.

sumber: sempoimedia.blogspot


Ibu Farah Lee Alami Keretakkan Tulang Kaki. Mohon Doakan Ibunya Kembali Sihat

Ibu adalah insan istimewa yang sukar dicari ganti. Bekas Isteri kepada Ally Iskandar, Farah Lee telah melahirkan rasa kebimbangan setelah menerima perkhabaran sedih apabila ibunya dimasukkan ke hospital setelah mengalami keretakan tulang kaki akibat tersadung di pintu bilik.

Naluri sebagai anak pastinya risau mengenai kesihatan ibu tersayang. Luahan isi hatinya telah dinyatakan menerusi laman media sosial miliknya.

Get well soon Mama. Anak 5 orang, 3 orang takde kat Malaysia, time ni pulak nak jatuh retak tulang kaki. Takpe inshaAllah banyak hikmah tu.
.
Mama balik Terengganu, tersadung depan pintu bilik. Now warded kat KTS. Siapa free jemput melawat Mama ya, bagi dia happy sikit. Confirm sedih tu rindu anak dia jauh-jauh belaka. Yang tak dapat visit mohon doakan Mama ya, biar Mama cepat sihat. Mak saya ni hati tisu sikit.

Nanti dah tak sejuk sangat Mama datang UK.

Farah Lee telah menulis catatan berkenaan lantaran tidak dapat berada disisi ibu tercinta ekoran kini berada di United Kingdom. Beliau berhijrah ke negara berkenaan bersama anak tunggalnya, Maream Esabel bagi menyambung pengajian dalam bidang Sarjana Pendidikan Awal Kanak-Kanak di University of Leeds, England awal September lalu.

Selain itu, beliau berharap pengikutnya untuk mendoakan ibunya supaya kembali sihat.


‘Bahagia Cara Kita’. Buat ‘Surprise’ Untuk Isteri, Tapi Kereta Buruk Dan Emas Pula Jadi Perhatian Netizen.

Kebahagiaan sebuah rumah tangga bukan semata bersandarkan kepada harta benda tapi keikhlasan dan menghargai pasangan.

Namun apa yang lebih menarik perhatian adalah kereta yang digunakan sudah kelihatan lusuh namun keikhlasan suami itu membuktikan kasih sayangnya kepada isteri.

Ada juga netizen terkejut biarpun berkereta lama, namun isterinya memiliki barang kemas yang membuktikan bahawa lelaki itu pandai menghargai pasangannya.

Inilah yang dikatakan ‘bahagia cara kita’. Biar seadanya asalkan ia membahagiakan hubungan pasangan suami isteri hingga till jannah.

Ini jelas melalui komen yang dipaparkan akaun berkenaan.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Usahakan Masa Untuk Berdua-Dua, Dengan Anak Pun Boleh. Itu Rezeki Yang Ramai Tak Tahu.

Setiap pasangan suami isteri inginkan bahagia hingga hujung nyawa. Biarpun dugaan yang datang, tetap menempuhinya dengan tabah.

Biarpun, mempunyai anak pasangan suami isteri harus meluangkan masa untuk keluar atau ‘dating’ bersama.

Usia perkahwinan yang sudah lama bukan alasan untuk tidak kekal kan romantis.

Menarik dengan perkongsian wanita ini, wawa shauqi mengenai cara untuk eratkan hubungan suami isteri.

Cara eratkan hubungan suami isteri

Orang kata, sekali sekala suami isteri kena berdating.

Saya tarik nafas panjang. Lepaskan seberat-berat beban keluhan yang tersimpan.

Sepanjang 10 tahun kahwin ni, belum pernah lagi kami dating berdua. Plan pun tak ada.

Dating kami hanya di rumah. Waktu anak dah tidur. Atau waktu anak pergi sekolah. Itupun, dating seminit dua beli kuih bersama. Sebab lepas tu husband dah perlu gegas ke ofis.

Waktu ambil vaksin berdua hari tu baru merasa jenjalan berdua. Tu pun rasa canggung. Macam ada sesuatu yang tercicir. Rasa ada organ dalaman yang tertinggal. Habis je vaksin, menggelupur ambil anak.

Nak kata kami sentiasa lekat dengan anak, idak juga.

Sebab ada hari yang saya perlukan me time, suami akan take over. Kalau suami perlukan me time, saya pulak take over.

Awal tu, down juga bila orang kata laki bini wajib cari masa dating. Down sebab kesempatan tu susah kami nak jumpa.

Tapi bila kami berdua bincang, kami pilih untuk ‘dating’ ikut cara yang kami selesa. Dating ikut piawaian sendiri.

Lepas hantar anak, kami sesama pergi cari makan berdua. Tak pun bersembang sambil cicah biskut kering lepas tidurkan anak.

Ada hari yang kami on movie di tengah malam sambil lumba lipat kain bersama.

Kadang-kadang, saja saya mengadu sesuatu nak dengar dia bercakap acah-acah pakar motivasi.

Mungkin tak seromantik mana. Tapi cukup bagi kami untuk tautkan semula hati dengan rasa cinta.

Kalau ada yang sekapal dengan kami, cubalah. Usahakan.

Usaha adakan masa bersama.
Usaha buat pillow talk.
Usaha makan bersama.
Usaha sebantal bersama.
Usaha sambut hari penting sehabis baik.

Kami pegang nasihat seorang sahabat.
“Perkara yang kita usahakan secara ‘istimewa’, akan bertambah istimewa. Kalau kita ambil sambil lewa, spark pun susah dah nak menyala.”

Tapi, kalau rasa mustahil nak adakan masa berdua, jangan down-down.
Boleh jadi, masa bermesra bersama dengan anak-anak tu lebih bermakna. Sebab boleh jadi itu adalah rezeki kita yang tak ramai orang mampu nak ada.

Yang penting, jangan fokus pada benda yang kita tak dapat buat. Tapi fokus macam mana nak perindahkan perkara yang kita mampu buat.

Jangan fokus apa yang kita tak ada. Tapi fokus pada apa yang kita ada.

Sumber: Wawa Shauqi


Isteri Ni Bukan Nak Bermewah & Mengada-Ada Ajak Bercuti Sangat. Rupanya Dia Nak Keluar Daripada ‘Emotional Burnout’ Je!

Bawa isteri keluar jalan kejap pun mampu hilangkan penat, bosan dan stres, namun ramai suami yang tak sedar akan perkara ini. Apa lagi bila dia ajk bercuti. Apabila isteri ajak, ada saja alasan dan ada juga yang mengatakan isteri hanya mahu menghabiskan duit. Tak kurang yang mengatakan isteri mengada-mengada. Sedangkan ada sebabnya kenapa isteri berbuat demikian.

Serius dulu saya ingat bercuti ni sia sia je.

Dulu saya ni jenis yang agak serius sikit. Saya fikir buat apa nak bercuti kalau tak ada tujuan. Tengok youtube, search google pun boleh kalau nak tengok pemandangan kan.

Itu dulu. Sehinggalah satu hari hidup saya jadi macam tepu bila kena jaga isteri berpantang. Yelah, tiap hari nak kena hadap anak. Tiap hari nak kena masak. Tiap hari nak kena cuci pinggan.

Rutin yang sama ni je saya duk ulang tiap hari. Rupanya rutin harian ni perlahan lahan membuatkan hidup saya jadi tepu. Dia bukan penat fizikal sangat tapi lebih kepada ’emotional burnout’.

Masa tu lah saya baru sedar. Rupanya isteri saya bukan nak bermewah mewah dengan ajak bercuti sangat. Rupanya dia nak keluar daripada ’emotional burnout’ je!

Ni saya bawa anak isteri saya bercuti ke Port Dickson kejap. Memang nampak bersinar sinar wajahnya. Senyum je memanjang. Sebenarnya tak perlu bawa ke tempat mahal pun. Kadang ke kedai Eco ke kedai RM2 pun dia dah suka sangat dah. Ikut bajet masing masing je sebenarnya.

Selama ni kita duk ingat isteri kita manja dan mengada ngada nak ajak pergi bercuti rupanya memang benda ni keperluan bagi dia supaya emosi dan psikologinya tetap segar dan terjaga.

– Taufiq Razif –


“Comel Nya Anak Bapa Ni Muka Sebiji” – Netizen

Gelagat pelakon Awal Ashaari bersama anak sulungnya, Lara Alana semakin meraih perhatian dalam kalangan warganet disebbakan sering kali terlihat membuat video TikTok bersama – sama.

Menerusi perkongsian di platform tersebut, awal telah memuat naik satu video bersama Lara yang sedang membuat trend Money Trees nyanyian Kendrick Lamar ft Jay Rock.

Tenang melayan telatah anaknya itu, Awal juga sering tampil dengan kapsyen yang mencuit hati kerana si cilik itu serik mengajaknya untuk membuat TikTok bersama.

“Apa pulak ni?” tulisnya.

Melihat kemesraan mereka berdua, perkongsian tersebut meraih pelbagai respons dalam kalangan pengikutnya di ruangan komen.

Malah, ada juga yang mengatakan Awal dan Lara kelihatan seperti adik – beradik kerana penampilan pelakon itu yang sentiasa kelihatan muda.

Untuk rekod, Awal Ashaari telah mendirikan rumah tangga bersama Scha Alyahya pada 4 Mei 2012 dan hasil perkahwinan mereka dikurniakan dua orang anak perempuan, Lara Alana dan Lila Amina.

Sumber: TikTok Awal Ashaari

Baca artikel menarik lain di sini:


Ketika Membesarkan 5 Anak Lelaki & Begini Cara Ummi Kemas Rumah. Boleh Follow!

Mengemas rumah adalah perkara yang cukup meletihkan,lebih-lebih lagi semasa anak-anak masih kecil.

Boleh dikatakan kalau hendak melihat rumah sentiasa nampak kemas tersusun rapi, itu bermakna setiap minit terpaksalah mengemas jawabnya.

Apatah lagi andai semua anak adalah lelaki, pasti antara kita sudah dapat bayangkan bagaimana cabarannya.

Pun begitu, puan Siti Nadzrah atau lebih mesra disapa Ummi,  dikurniakan 5 cahayamata lelaki yang kini semuanya telah berjaya menjadi hufaz Al Quran telah berkongsi tip  berkaitan mengemas rumah mengikut cara yang diperaktikkan olehnya. Jom semak.

MENGEMAS RUMAH CARA UMMI

1. Kemas rumah dengan cepat semasa anak-anak tidur.

2.Sapu, vakum dan mop lantai semasa anak leka bermain atau tiada di rumah. Jika tidak terlalu mendesak, tugasan ini boleh diserahkan kepada part-time cleaner di hujung minggu.

3.Kemas mainan bila anak sudah habis bermain. Ajak sekali anak untuk mengemas mainan. Anak perlu dididik untuk menjadikan kebersihan sebagai amalan harian. Jangan harapkan kesempurnaan tetapi berilah penghargaan kepada usaha kecil mereka.

4.Kalau anak kecil semakkan rumah selepas kita kemas, biarkan sahaja dulu. Pura-pura tidak nampak. Mahu tidak mahu, kena kemaslah juga untuk beberapa kali dalam sehari.

5. Bila anak kecil kita minum air sirap dalam cawan dan mengacaunya dengan sudu lalu tertumpah ke lantai, alihkan anak dan lap lantai agar tidak meleket dan dihurung semut. Yang pasti, wajah kena manis semanis air sirap yang tumpah itu.

6.Jiwa ibu kena kebal, tak boleh marah-marah, tak boleh senang-senang pukul anak.

7. Anak-anak yang besar boleh dilatih untuk membantu mengemas rumah dan memastikan rumah sebagai tempat tinggal yang bersih dan selesa untuk didiami.


Hidup Tanpa TV Salah Satu Amalan Ibu Ini Didik Anak ‘Ketagih’ Baca Al-Quran. Deep!

Zaman serba mencabar dengan pelbagai pengaruh media sosial dan gajet, pastinya sukar untuk mendidik anak suka membaca Al-Quran. NamunjJika jiwa mereka didik untuk mencintai Al-Quran sejak kecil ia menjadi mudah.

Bagaimanapun, masih belum terlambat untuk kita mendidik anak-anak suka membaca Al-Quran setiap hari. Pasti ada caranya. Apa yang pasti kita perlu istiqomah dalam semasa mendidik anak-anak.

Ikuti perkongsian ibu ini yang pernah tular apabila anaknya mahir membaca Al-Quran. Moga kita muhasabah diri untuk menjadi ibu bapa yang hebat mendidik anak-anak.

Sebenar tak susah nak dapat anak yang ‘ketagih’ baca Al Quran. sepanjang pengalaman saya menjagar anak-anak hafaz Al Quran. Saya lihat ada beberapa faktor yang menjadikan anak itu MUDAH untuk dididik cinta Al Quran

1) BIAH AL QURAN

Saya perasan anak-anak saya ni, bila time saya rajin baca Quran. Mereka pun rajin ambil sendiri al Quran nak baca. Tak perlu saya suruh2 atau paksa lagi.

Tapi kalau time saya sendiri tak sentuh al Quran, memang liat nak suruh anak baca Al Quran. Ini yang saya belajar dari pengalaman 8 tahun mengajar anak hafaz al Quran dirumah

Betapa pentingnya mewujudkan suasana al Quran itu dirumah. ini yang dipanggil BIAH AL QURAN. Anak-anak perlu melihat ibu atau ayah mereka sentiasa istiqamah membaca al Quran

Tanpa sedar anak akan terdorong untuk menjadi ‘RAJIN’ membaca al Quran. Adakah kita sudah membaca al Quran hari ini?

2) HIDUP TANPA TV

Part ni paling susah. Jujurnya saya memang ‘hantu’ TV dari kecik lagi. Cakap je apa-apa cerita mesti saya akan melekat depan tv, drama sambung-sambung lagi saya suka

Akhirnya saya buat keputusan untuk potong siaran di rumah dan itu berlaku 5 tahun yang lepas.

Alhamdulillah rupanya ianya pengorbanan yang berbaloi. Saya punyai lebih banyak masa untuk mengajar anak dan saya juga punya masa untuk diri sendiri belajar al Quran.

3) SENTIASA ISI GELAS ILMU

Untuk berjaya dalam mendidik anak,perlu sentiasa mengisi gelas ilmu. Bagaimana kita nak tumpahkan ilmu pada anak jika gelas kita sendiri kosong

Saya sedar diri saya yang serba serbi kekurangan ilmu al Quran, lalu saya terus ambil pakej kombo 10 kelas untuk belajar Ibrah al Quran dengan uztaz Syaari Ab Rahman. Mulai tahun ini dan seterusnya akan menyaksikan saya menjadi pelajar al Quran bersama dengan anak-anak saya

Lebih banyak kita belajar, lebih banyak rupanya kita tak tahu. Jangan malu mengakui kelemahan diri, terus belajar untuk tambah ilmu.

4) DOA

patut saya letak ini kat atas sekali. Ini paling penting! Saya mula dengan berdoa dulu pada Allah supaya Allah tunjukkan jalan bagaimana nak jadikan anak saya cinta AlQuran, dan Allah Maha Baik memang tak pernah hampakan hambaNya

Lambat atau cepat Dia akan beri, pada waktu yang paling sesuai. Berdoalah wahai ibu ayah

Jangan berharap pada manusia, tapi letak harapan spenuhnya pada Allah. Pelbagai keajaiban akan berlaku dengan izinNya.

VIDEO ANAK MEMBACA AYAT AL-QURAN

Sebenar tak susah nak dapat anak yang 'ketagih' baca Al Quran sepanjang pengalaman saya menjagar anak-anak hafaz Al Quran,Saya lihat ada beberapa faktor yang menjadikan anak itu MUDAH untuk dididik cinta Al Quran Saya kongsikan apa yang perlu  kita buat suapaya mudah nak ajar anak SUKA baca dan hafaz al Quran:1) BIAH AL QURAN Saya perasan anak-anak saya ni, bila time saya rajin baca Quran Mereka pun rajin ambil sendiri al Quran nak bacaTak perlu saya suruh2 atau paksa lagi.Tapi kalau time saya sendiri tak sentuh al Quran, memang liat nak suruh anak baca Al Quran Ini yang saya belajar dari pengalaman 8 tahun mengajar anak hafaz al Quran dirumahBetapa pentingnya mewujudkan suasana al Quran itu dirumahini yang dipanggil BIAH AL QURAN Aanak-anak perlu melihat ibu atau ayah mereka sentiasa istiqamah membaca al Quran Tanpa sedar anak akan terdorong untuk menjadi 'RAJIN' membaca al Quran Adakah kita sudah membaca al Quran hari ini?2) HIDUP TANPA TV Part ni paling susahjujurnya saya memang 'hantu' TV dari kecik lagiCakap je apa-apa cerita mesti saya akan melekat depan tv, drama sambung-sambung lagi saya sukaTapi saya perasan bila saya cuba ajar anak saya al Quran, TV menjadi satu masalah BESARSaya susah nak fokus ajar anak dan masa saya menjadi sangat singkat bila ada TV sebab ada je cerita yang saya nak tonton Akhirnya saya buat keputusan untuk potong siaran di rumah dan tiu berlaku 5 tahun yang lepas.Alhamdulillah rupanya ianya pengorbanan yang berbaloiSaya punyai lebih banyak masa untuk mengajar anak dan saya juga punya masa untuk diri sendiri belajar al Quran 3) SENTIASA ISI GELAS ILMUUntuk berjaya dalam mendidik anak,perlu sentiasa mengisi gelas ilmuBagaimana kita nak tumpahkan ilmu pada anak jika gelas kita sendiri kosongsaya sedar diri saya yang serba serbi kekurangan ilmu al Quran, lalu saya terus ambil pakej kombo 10 kelas untuk belajar Ibrah al Quran dengan uztaz Syaari Ab Rahman Mulai tahun ini dan seterusnya akan menyaksikan saya menjadi pelajar al Quran bersama dengan anak-anak sayaLebih banyak kita belajar, lebih banyak rupanya kita tak tahuJangan malu mengakui kelemahan diri, terus belajar untuk tambah ilmu4) DOA patut saya letak ini kat atas sekali..ini paling penting!saya mula dengan berdoa dulu pada Allah supaya Allah tunjukkan jalan bagaimana nak jadikan anak saya cinta AlQuran,dan Allah Maha Baik memang tak pernah hampakan hambaNyaLambat atau cepat Dia akan beri, pada waktu yang paling sesuaiBerdoalah wahai ibu ayahJangan berharap pada manusia, tapi letak harapan spenuhnya pada Allah,Pelbagai keajaiban akan berlaku dengan izinNya ..Ini antara amalan saya dalam mendidik Muiz dan Nur SolehahMoga ada manfaat bagi yang membacaSilakan SHARE untuk manfaat yang berpanjangan dan TAG pasangan untuk lebih mudah didik anak dirumah.Boleh FOLLOW atau set 'SEE FIRST' untuk ikuti lebih tips parenting akan datang nanti.#sitiaminahsulaiman#quranicparenting

Ini antara amalan saya dalam mendidik Muiz dan Nur Solehah. Moga ada manfaat bagi yang membaca


Wanita Ini Tukar Beranda Jadi Ruang Laundry Dengan Bermodalkan RM200. Cukup Kreatif & Tersusun Kemas!

Kaum ibu khususnya memang suka bab-bab dekorasi ni kan. Bagi yang jenis tangan kreatif memang cantik dan kemas je kediaman mereka dengan susun atur tersendiri.

Dari ruang tamu sehingga ke dapur dan bilik, memang tak sah kalau tidak di hias kan, bagaimana pula dengan ruang mencuci pakaian atau laundry.

Mungkin ada yang beranggapan ruangan sebegini agak sempit tetatpi andai bijak menyusun atur secara automatik kelihatan lebih luas dan kemas.

Manakala untuk bahagian rak yang digunakan untuk meletakkan perkakas seperti sabun dan tong sampah juga banyak di jual di kedai termasuk di Ikea.

Jom kita cuba tip darinya mana tahu sesuai untuk ruang mencuci di kediaman kita.

Diy Laundry Area
.
Rumah sewa i ni at the back ade la beranda sekangkang kera tu, mmg designed for laundry sbb ready made kepala paip kat situ. Ruang die sangat2 terhad so i decided to make it simple and minimalist .

Artificial Grass – RM80+ for 42cm x 120cm
White Stone – RM10 per bang
Mulig Ikea (hanging bar) – RM19.90
Lerberg Ikea (white rack) – RM49.90
Artificial Plant (lazada) – RM33.70 include postage
Hanger (eco shop) RM2.10 for 10pcs

.
Total +-RM200 dah boleh deco your laundry area. I tak beli semua barang sekali harung, i beli sikit2 sebulan satu barang tak la rasa beban sgt


Tak Sangka, Rumput Ni Boleh Jadi Penawar Masalah Medu Atau Gastrik. Letak Dalam Nasi Atau Jadikan Ulam!

Medu atau gastrik sejenis penyakit angin. Pernah tak anda alami masalah ini? Selain berjumpa doktor, sebenarnya ada cara tradisional yang boleh membantu masalah medu atau gastrik ini.

Tak sangka rumput yang tumbuh meliar tu rupanya ada manfaat untuk kesihatan. Kalau sebelum ini nampak semak, tetapi memandangkan ia bermanfaat tak salah kan kalau disimpan.

Assalamualaikum pada kawan semua..sis nak share sejenis rumpai yang kebetulan tumbuh di kawasan rumah sis..(spesis rumput…tidak berdahan atau berbatang)

kebetulan lepas cucuk sis alami gerb atau medu atau gastrik..

Ada seorang pakcik bagi tahu pokok ni sesuai untuk penyakit tersebut dan jugak sesuai untuk ibu2 yang mengalami meroyan..

Pokok ni di kampung sis orang panggil pokok/akar kerak nasi..spesis rumput tapi berbunga2..

Caranya..

Basuh bersih2 rumput ni.

Time nasi nak masak ..swiss dah off..buh je rumput ni….letak dlm 5-10minit…dah kecut..kluarkan..boleh dimkn dgn nasi sebgai ulam..sis dah try….


“Kerja Biasa-Biasa Tapi Cukup Serba-Serbi. “Nyata Keberkatan Rezeki Itu Bermula Redha Orang Tua.” Deep Perkongsian Ini.

Jika rezeki itu melimpah ruah pastinya kehidupan mereka dipenuhi dengan redha pasangannya dan juga ibu bapanya.

Sebagaimana perkongsian yang dipaparkan oleh pegawai perubatan ini, Dr Ezairy M. Sallih ini ada benarnya. Moga kita muhasabah diri untuk menjadi pasangan dan anak yang baik kepada ibu bapa.

Pernah tak jumpa orang yang sibuk berbelanja. Setiap bulan melancong. Setiap minggu tidur hotel. Boleh ada dua tiga buah rumah. Suami dan isteri bekerja siang malam, kerjanya pun stabil, kerja kerajaan. Boleh pakai kereta setiap seorang.

Tetapi orang macam ini masih rasa belum cukup simpanannya. Rasa belum ada lebihan wang untuk diberi kepada ibu dan ayahnya.

Member seorang lain ini, walaupun kerjanya tak seberapa, tak ada kerja yang tetap. Kais pagi, makan pagi. Kais petang makan petang. Seorang suri rumah contohnya yang mengharap wang si suami. Tetapi mereka ini mampu memberi wang bulanan kepada ibu ayah mereka.

Bahkan, simpanan mereka adalah jauh lebih banyak berbanding mereka yang bekerja. Mereka tidak ada alasan,”tak cukup duitlah… duit gaji selama ini pun cukup-cukup makan saja,”

Dan hidup orang seperti ini kita lihat mudah sahaja. Kita nampak mereka ini sentiasa murah rezeki dia. Kita rasa pelik sebab kerjanya biasa-biasa atau si suami sahaja yang bekerja, tetapi orang seperti ini cukup serba-serbi.

Redha orang tua

Sebenarnya, Kalau setiap bulan masih mampu bercuti, tidur di hotel, boleh berbelanja di mana-mana, maknanya tidak ada alasan untuk kita memberi kepada orang tua kita.

Pokok pangkalnya, hendak atau tidak. Kalau kita seorang anak yang betul-betul meletakkan ia sebagai suatu prioriti kita, maka dapat saja gaji kita akan letakkan sedikit wang untuk belanja dapur ibu dan ayah di kampung. Kita akan jadikan ia kepentingan nombor satu. Tak perlu banyak sebenarnya, sekadar tanda kita beringat kepada mereka.

Zaman serba canggih ini tak ada alasan untuk kita memberi. Guna hadphone di hujung jari pun boleh lakukannya.

Sempena bulan baik ini, ada yang mungkin dah sampai ke kampung halaman, sudah jumpa pun emak ayah, jom kita semak semula diri kita. Di mana dan bagaimana diri kita sebagai seorang anak.

Semoga kita menjadi anak yang lebih baik.

Dr Ezairy M.Sallih
Seorang anak dan ayah


Farmasi Ini Jelaskan Jenis-Jenis Batuk Dan Rawatannya. Ambil Peduli Untuk Kekal Sihat.

Jangan mengabaikan masalah batuk kerana jika dibiarkan ia akan menjejaskan kesihatan anda selain akan memudaratkan diri sendiri.

Batuk adalah tindakbalas semulajadi untuk menyingkirkan bendasing dan kuman di mana ia dapat membantu menghalang salur pernafasan daripada terkena sebarang jangkitan dan memasuki paru-paru yang boleh menyebabkan penyakit yang serius seperti radang paru-paru (pneumonia).

Apabila batuk menyerang segera dapatkan rawatan di klinik kesihatan yang berdekatan. Sudah tentu doktor akan membekalkan ubat yang sesuai untuk anda.

Dalam pada itu, Farmasi Sabak Bernam turut berkongsi maklumat jenis batuk dan jenis ubat untuk rawatanya.

Dengan ini, anda telah mempunyai ilmu ubat-ubatan. Boleh digunakan untuk rujukan anda.

1. Batuk kering (Dry cough)


Ini Cara Beristighfar Kepada Allah. Ustaz Ini Berpanduan Mudah.

Ini perkongsiannya.

Rasulullah SAW beristighfar kepada Allah sebanyak 70 ke 100 kali dalam sehari.

Pagi ni saya nak share macamana caranya kita boleh capai target untuk istighfar paling kurang 70 kali sehari atau 100 kali sehari.

Caranya sangat mudah. Cuma selalu kena beringat. Setiap kali lepas solat, ambil masa sikit untuk terus istighfar.

❤ Jika kita istighfar 14 kali setiap kali selepas solat fardhu, maka kita akan dapat keseluruhan istighfar sebanyak 70 kali dalam sehari.

❤ Jika kita istighfar 20 kali setiap kali selepas solat fardhu, maka kita akan dapat keseluruhan istighfar sebanyak 100 kali dalam sehari.

Itu tak termasuk kalau sambil duduk-duduk pun kita istighfar. Tentu akan dapat lebih banyak lagi bilangannya.

Mudah kan?

Setiap kita ni memang selalu buat dosa. Kalau nak dikira dosa kita, memang tak terkira. So, kita kena rajin bertaubat. Salah satu caranya ialah dengan banyakkan istighfar.

Kalau Nabi SAW yang maksum dan tak ada dosa pun istighfar 70 ke 100 kali dalam sehari, kita ni lebih-lebih lagi la kena banyakkan istighfar kan?

Astaghfirullāhal ‘azīm wa atūbu ilaih….

Sumber: Khairul Anuar Basri


“Dia Nyanyi Masa Saya Masak’.” Dulu Ketua Fans Club Kini Pasangan Hidup, Isteri Akui Zamani Romantik Selepas Nikah. Sweet!

Bagi peminat kepada penyanyi popular Zamani, bekas vokalis Kumpulan Salm pasti gembira apabila melihat penyanyi pujaan mereka kini sedang di ambang bahagia.

zamani atau nama sebenarnya Zamani Ibrahim, 48, menamatkan zaman bujangnya apabila selamat bergelar suami kepada Juliana Abdul Rani.

Difahamkan pasangan pengantin baru yang telah mengenali hampir 14 tahun lalu itu juga bakal mengerjakan ibadah umrah tidak lama lagi. Juliana adalah pembantu peribadi Zamani di syarikat ZIME Production milik Zamani dan keluarganya.

Pasangan ini dijemput dalam satu temubual bagi program Wanita Hari Ini mengenai topik Perkenalan Singkat, Bahagiakah Rumahtangga?

Dalam program tersebut, Zamani berkongsi detik-detik pengenalan awal bersama isterinya yang dikatakan sudah bersahabat lebih 10 tahun.. Turut hadir dalam program tersebut adalahi Dr Tengku Asmadi sebagai perunding motivasi, penyanyi Ainan Tasnem.

Saya dah kenal dia sudah 14 tahun tapi bukanlah bercinta 14 tahun. Awalnya kita sebagai kawan ssaja. Jadi, dalam tempoh 10 tahun macam tu kita masih berkawan. Bila lepas 10 tahun tu baru saya rasa timbul perasaan tu.

Sementara itu, Juliana turut berkongsi pendapatnya mengenai keperibadian Zamani sebagai seorang penyanyi yang mempunyai ramai peminat.

Saya tengok dia sebagai orang baik. Saya suka keperibadian dia. Macam dia banyak mengajar saya. Bersangka baik.

Buat kepada yang tidak tahu, Juliana dahulunya merupakan ketua fans club Zamani. Boleh dikatakan Juliana mengenali Zamani bermula sebagai peminat. Tuntutan kerja dan persediaan diri yang perlu dihadapi Zamani menyebabkan dia mengambil masa untuk buat keputusan berkahwin.

“Saya masak dia nyanyi”

Juliana turut mengakui yang suaminya itu semakin ceria dan romantik selepas mendirikan rumah tangga. Malah, Zamani turut mengakui dia gemar mendendangkan lagu dari penyanyi lagu termasuk Hafiz kepada isterinya ketika di rumah.

Saya tengah masak pun dia nyanyi. Dia selalu practice kat rumah kalau ada show. Dia takkan nyanyi lagu Slam kat rumah. Banyak lagu orang lain yang dia nyanyi.

Zamani juga berkata terdapat banyak perkara lagi yang perlu dia dan pasangan belajar dalam saling memahami antara satu sama lain dan menerima baik atau buruk seseorang pasangan kita itu.


Wanita Ni Kongsi Skil Urutan Untuk Redakan Selesema. Bolehlah Cuba Sebab Mudah Je!

Terapi urutan dikatakan mampu memberi kelegaan tubuh badan yang lesu, menghilangkan lenguh-lenguh dan orang kita juga percaya dengan urutan boleh melancarkan peredaran darah mahu pun memulihkan sendi yang terselih atau sebagainya.

Pun begitu, bila menyentuh manfaat urutan untuk membantu melegakan selesema mungkin ini sesuatu yang menarik untuk difahami. Dapatlah kiranya, kita usahakan untuk melegakan anak-anak yang selesema selain dengan memberi ubat, elok juga kita urut dengan teknik yang dikongsikan ini.

Urutan Meredakan Selesema, Hingus Meleleh & Hidung Tersumbat

Kali ni saya nak share cara urutan refleksologi untuk meredakan selesema, masalah hingus meleleh & hidung tersumbat lak. Saya bukan profesional ye, saya hanya tunjukkan point yang saya selalu gunakan & setakat ni alhamdulillah memang berkesan pada saya sekeluarga.

Saya nak terangkan sikit supaya jelas, urutan refleksologi/acupressure ni bukannya macam ubat, urut sekali jer boleh terus sembuh. Keberkesanan urutan refleksologi ni dapat dilihat kalau urut secara konsisten (walaupun bagi sesetengah kes, kesan urutan refleksologi dah nampak lepas pertama kali urut). Urutan refleksologi berfungsi lancarkan peredaran darah, buang toksin, mengekalkan keseimbangan sistem badan & merangsang mekanisma pemulihan tubuh badan secara semulajadi. Tubuh perlukan rangsangan secara konsisten & perlukan masa gak untuk bertindakbalas.

Mungkin ada yang tak baca posting saya sebelum ni tentang urutan melegakan batuk. Jadi saya tuliskan sekali lagi tip mengurut terutamanya untuk urut anak kecil

Tip Mengurut
Kalau boleh, mak² cari setiap point yang saya tunjukkan ni pada diri sendiri dahulu supaya lebih mudah faham. Bila dah tahu kedudukan setiap point, lebih mudah nak urut/picit anak nanti.

Sebelum urut, sebaik²nya sapukan minyak pada kawasan nak diurut untuk memudahkan proses urutan. Biasanya saya sapukan minyak bawang putih atau boleh juga gunakan vicks (boleh gunakan vicks baby balsam jika anak bawah 2 tahun).

Jika anak baring, kedudukan kepala perlu ditinggikan sikit supaya saluran pernafasan tak terganggu/tersekat.

Bayi setahun ke bawah, memadailah urut pada tapak kaki & tapak tangan je.

Jika urut anak kecil/warga emas, JANGAN TEKAN/PICIT DENGAN TERLALU KUAT. Urut point gunakan hujung jari dimulai dengan perlahan & tambahkan sikit tekanan (sederhana kuat).

Urut membulat selama 2-3 minit, kemudian tekan/picit je (tekan kuat sikit) dalam 3-5 saat lagi untuk rangsang refleks dalam tubuh badan.

Perlu urut kedua-dua belah tapak tangan/kaki untuk organ yang mempunyai dua bahagian (contohnya paru-paru kanan & kiri)

Buat urutan dengan kerap sekurang²nya 2-3x sehari untuk dapatkan kesan terbaik.

Sebaik-baiknya lepas urut galakkan anak minum air untuk singkirkan toksin yang terhasil dalam badan

Point Untuk Redakan Selesema
Kalau anak dijangkiti selesema (terutamanya jika selesema berpanjangan), selalunya saya picit refleks point pada tapak tangan je. Tapi kalau selesema disertai hingus meleleh atau hidung tersumbat, saya memang wajib urut point² pada muka.

Point di Tapak Tangan
Picit refleks point “pituitari” pada ibu jari untuk merangsang penghasilan endorfin yang berfungsi sebagai pain killer semulajadi dalam badan.

point ni wajib picit kalau anak nampak lemah/selesema teruk sangat

Picit refleks point “sinus” pada setiap jari

Urut secara membulat pada refleks point “paru-paru” bagi melegakan kesukaran bernafas akibat selesema

Picit “meridian paru-paru” sepanjang ibu jari hingga pergelangan tangan. Boleh juga diurut secara memanjang ke bawah

Urut point D untuk meredakan selesema & tingkatkan sistem imun. Kedudukan point D – selepas bonggolan tulang pada pergelangan tangan & sedikit ke dalam.

Point Untuk Hentikan Hingus Meleleh
Baru 2 minggu Fydh sembuh dari demam selesema, Khamis lepas dia dijangkiti selesema lagi. Masuk je pasaraya, Fydh tiba² terbersin & hingus mula meleleh². Dah habis 2 paket tisu baru teringat nak buat urutan pada point kat muka😅 Tak lama lepas urut, hingus dah kurang mengalir. Lepas 2-3x urut (selang 10-15 minit) hingus dah berhenti mengalir walaupun Fydh masih selesema lagi. Untuk hentikan hingus meleleh, biasanya saya urut 2 point ni je

Point A
• Hujung mata (sebelah dalam) berdekatan pangkal hidung.
• Melegakan selesema & juga sakit kepala akibat selesema

Point B
• Tulang pipi pada sisi hidung (alae)

Point Untuk Redakan Hidung Tersumbat
Bulan lepas, saya kena serangan resdung yang teruk akibat alahan makanan. Mata jadi gatal, bersin nonstop & hidung lak jadi tersumbat sebelah. Kebetulan anak pun tak sihat masa tu, jadinya saya terlupa nak buat urutan untuk diri sendiri nak² asyik busy jer. Alhamdulillah kelmarin saya sempat buat urutan ni, hidung yang dah tersumbat lebih sebulan pun dah clear.. Tapi sebabkan lama sangat hidung tersumbat sebelum ni, lepas clear tu akan jadi sakit kepala beberapa jam. (sebab tu jangan biarkan hidung tersumbat lama². Heheh😆)

Fydh ni, bila hingus dah berhenti meleleh, dia jadi hidung tersumbat lak. Untuk tau hidung anak tersumbat atau tak, boleh gunakan teknik gunakan sudu besi (tengok post saya yang lama). Kalau sikit je wap keluar dari lubang hidung, mungkin saluran pernafasan separa jer tersumbat, tapi kalau langsung takde wap bermakna saluran pernafasan tersumbat sepenuhnya & bahaya untuk anak kecil.

Urutan ni bukan setakat elok untuk hidung tersumbat tapi elok juga untuk clearkan rongga sinus/masalah resdung. Jika buat urutan ni pada anak, PASTIKAN ANAK MINUM AIR SECUKUPNYA SEMASA & SELEPAS BUAT URUTAN sebab masa urut tu, selalunya akan rasa mukus turun dalam saluran tekak & boleh menyebabkan gatal² tekak. Kalau mukus terlalu pekat, boleh juga menyebabkan rasa tak selesa & rasa nak muntah akibat lendiran melekat pada kerongkong (terutamanya anak kecil).

Point A
• Pada bahagian lengkungan mata, diantara tulang soket mata & tulang kening.
• Urut bahagian ni menghala ke luar & lurutkan sepanjang kening untuk clearkan sumbatan pada frontal sinus (salah satu punca hidung tersumbat)

Point B
• Tulang pipi pada pada sisi hidung (alae)

Point C
• Tulang pipi, selari dengan kedudukan anak mata.
• Urut bahagian ni untuk clearkan mukus pada bahagian maxillary sinus. (sumbatan pada rongga ini juga boleh menyebabkan hidung tersumbat)

Extra : Urutan Limfatik Pada Bahagian Muka
Boleh buat urutan limfatik ni untuk clearkan mukus pada rongga² sinus. Kalau anak ada masalah resdung tu, memang elok sangatlah buat urutan ni. Yang takde masalah resdung pun, saya galakkan gak buat urutan ni untuk lancarkan sistem limfatik pada bahagian muka

⚠ Perlu diingatkan ye, urutan refleksologi/acupressure ni BUKAN MENYEMBUHKAN PENYAKIT tapi sekadar kaedah alternatif untuk MENGURANGKAN SIMPTOM. Pastikan dapatkan rawatan doktor sekiranya perlu.


Coklat Badam Crunchy Dua Bahan Tak Perlu Pakai Oven. Mudah Dan Sangat Cepat Nak Buat!

Sebut je biskut coklat memang ramai peminatmya tak kira peringkat umur semua suka. Rasa coklat yang manis membuatkan satu balang biskut coklat tak cukup.

Misalnya biskut badam coklat yang disaluti coklat ditambah dengan badam pasti membuatkan makan sekeping dua tak cukup. Bayangkan jika ahli keluarga yang ramai.

Kalau nak beli biskut ni boleh tahan harganya. Jadi nak makan hingga puas apa kata buat sendiri di rumah. Tak perlu guna oven. Nak buat memang sangat mudah,

Boleh jadi kudapan sambil santai-santai dengan keluarga ketika PKP ni.

Nak tahu lanjut cara penyediaan biskut badam coklat ikuti perkongsian  Mashitah Amin di facabook miliknya ini.

Beliau menggunakan coklat beryl’s  yang rasanya sangat sedap, confirm licin satu balang dalam satu malam!

Resipi Biskut Badam Coklat

Bahan:

Badam

Coklat beryl’s

Cara penyediaan:

Coklat Badam Crunchy dua bahan tak perlu pakai oven. Sangai badam sampai perang dan sejukkan. Cairkan coklat. Masukkan badam dalam coklat yang dah cair, gaul dan masukkan dalam acuan kemudian sejukkan. Mudah sangat dan cepat!

Dah siap! Dah boleh makan terus!

Selamat mencuba!

Khasiat badam

Badam merupakan kacang yang kaya dengan pelbagai nutrisi baik untuk kesihatan dan kecantikan telah diamalkan sejak ribuan tahun dahulu.

8 Khasiat Badam Untuk Kesihatan Tubuh Dan Diet Sihat

Satu kajian yang telah dilakukan di A Loma Linda School of Public Health menujukkan mereka yang memakan kacang lima kali sehari memiliki pengurangan risiko mendapat serangan jantung sebanyak 50%.

Ini adalah kerana badam mengandungi asid folik yang dipercayai dapat menurunkan paras homocystein yang boleh menyebabkan saluran darah menjadi sempit sekaligus mengurangkan risiko penyakit jantung dan darah tinggi.

Kajian menunjukkan badam dapat membantu untuk mereka yang menghadapi masalah obesiti atau mereka yang ingin tampil langsing.

Asid lemak tidak tepu yang terdapat dalam badam mampu membantu mengurangkan selera dan mencegah makan berlebihan.

Zat yang terkandung dalam badam bukan sahaja mampu menyekat selera, tetapi juga akan memberikan anda tenaga.

Jadikan badam sebagai snek sihat anda setiap hari , boleh ambil 5 ke hingga 6 biji badam semasa snek, ini membantu anda mengawal selera makan.

Badam adalah sumber zat yang dikatakan membantu dalam perkembangan otak. Sebab itulah,beribu-ribu tahun dahulu,ia telah digunakan oleh masyarakat di Timur Tengah, Iran, Afghanistan, Pakistan dan juga India, untuk tujuan meransang minda dan meningkatkan daya ingatan bagi tujuan penghafalan al-Quran, hadis dan juga pelbagai ilmu.

Jadi, anda disarankan memberikan badam sebagai makanan wajib buat anak-anak anda yang sedang membesar.

Badam juga dikatakan dapat menghalang osteoporosis kerana kira-kira 25-30 biji badam mempunyai kandungan kalsium sama seperti terdapat dari 1/4 cawan susu.

Seperti kita tahu,kalsium sangat diperlukan untuk menghalang osteoporosis malah, kalsium yang ditemui dalam badam juga boleh merendahkan risiko kanser kolon dan tektum.

Terdapat kajian yang mendapati sekiranya wanita yang memakan sekurang-kurangnya 30gm badam atau mentega kacang badam dalam seminggu dapat mengalami penurunan 25% risiko batu karang

Sekiranya tekanan darah seseorang itu turun,ia akan menyebabkan seseorang itu menjadi stress. Oleh itu vitamin dan mineral yang terdapat pada almond bermanfaat untuk melancarkan peredaran darah sekaligus mencegah stress terjadi.

Kandungan folate yang tinggi di dalam badam amat sangat penting bagi wanita hamil. Folate dapat membantu mengelakkan dari kecacatan pada bayi ketika hamil.

Selain dimakan, badam yang telah diekstrak minyaknya, dapat membantu melegakan sakit dan lenguh otot, mampu memperbaiki kecerahan kulit, membuatkan wajah muda berseri dan mengurangkan lingkaran gelap jika digosokkan di kulit.

Manakala,dalam rawatan terapi wangian(aromaterapi),minyak badam berperanan sebagai memainkan pelindung kepada kulit daripada terbakar. Ia dikatakan amat baik untuk kesihatan kulit.

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Rupanya  Sabun Buku Tak Sesuai Letak Dalam Tangki Flush. Wanita Ni Kongsikan Sebabnya

Tandas yang harum dan bersih antara yang dititikberatkan kaum wanita terutama ibu-ibu di rumah.

Sebab tu macam-macam petua atau tip dicuba ketika membersikan tandas mahupun bilik mandi. Tetapi ada petua yang sesuai ada juga yang boleh mengundang masalah.

Menurut puan Syahirah, tip berkenaan boleh menyebabkan masalah pada ekosistem air dan saliran.

Baru-baru ni viral satu perkongsian di Tiktok, dia ada bagi tip bagaimana nak toilet bowl sentiasa wangi, dan bersih. Caranya dengan dengan memasukkan sabun buku daia dalam tangki flush.

Dan hasilnya memang berbuih la mangkuk tandas.

Hakikatnya ramai tak tahu amatlah tak bagus buat begitu. Sangatlah tak baik untuk ekosistem air dan saliran.

Begini,

Bila terlalu banyak sabun dalam tangki flush tu, kesannya boleh membunuh mikroorganisma yang sepatutnya bertugas dalam proses penguraian dalam loji kumbahan. Maksudnya tak ada bakteria dan kulat baik yang boleh mereputkan najis.

Hasilnya najis kekal bentuk begitu.

Maaf sedikit jijik. Tapi saya nak cerita je apa kesannya.

Kemudian,

Saya terbaca juga kesan buruk lain. Antara sebab lain kenapa tak boleh buat begitu, rubber seal dalam tangki flush tu akan cepat rosak dan tidak dapat menjalankan fungsinya dengan berkesan.

Semuanya disebabkan tindakbalas kimia yg ada pada sabun tersebut menyebabkan air akan terus mengalir ke dalam tandas seterusnya bil air kalian akan tinggi.

Terpaksalah kalian mengeluarkan kos nak repair pula.

Dulu saya cuci tandas seminggu sekali. Tapi sekarang saya biasakan diri cuci tandas setiap kali gunakan. Kalau mandi, terus disiplinkan diri sental tandas. Kalau jamban kalian asing, asal membuang, teruslah berus toilet bowl tu.

Jadi bila kerap mencuci, tak la teruk berlendir berlumut lantai sampai licin bila pijak, kan? Tak payah spend masa yang lama pun sebenarnya. Sekejap je mencuci setiap kali penggunaan tandas.

Syahirah Omar.


Kembali Langsing Setelah 44 Hari Berpantang, Anzalna Raih Tumpuan.

Penampilan pelakon Anzalna Nasir sering menarik perhatian ramai. Menerusi laman Instagram, pelakon berusia 34 tahun itu memuat naik gambar memaparkan dia sedang berjalan bersama anak sulungnya.

Kelihatan langsing setelah melahirkan anak kedua baru-baru ini, Anzalna meluahkan rasa syukur beradan badannya kembali normal.

Meninjau di ruangan komen, rata-rata peminatnya teruja dan memuji pelakon cantik manis ini.


Pengalaman PKP 1.0 Anak Asyik Main Gajet, Ibu Kongsi Aktiviti Ala Sekolah Di Rumah. Siap Ada Jadual Lengkap Dan Peperiksaan. Superb Idea!

Sumber: Siti Nor Azura


Ibu Maut, Anak Putus Kaki, Treler Muatan Besi Hempap Kereta, Penunggang Basikal Turut Cedera.

Lagi berita duka melibatkan kemalangan jalan raya yang membabitkan sebuah treler. Difahamkan seorang ibu yang terkorban dan anaknya pula putus kaki sebelah.

Kejadian itu berlaku selepas sebuah treler yang membawa muatan besi terbalik sebelum menghempap sebuah kereta di simpang empat berhampiran lampu isyarat di Kampung Dalam Kemunting di di Pasir Puteh, Kelantan.

Menurut laporan, kejadian yang berlaku kira-kira pukul 8 pagi itu dipercayai turut mencederakan lebih 10 pengguna jalan raya lain.

Kesemua mangsa yang maut dan cedera dihantar ke unit forensik Hospital Tengku Anis di sini untuk tindakan lanjut.

Tinjauan akhbar Kosmo! di lokasi kejadian mendapati, bilah besi bergelimpangan di atas jalan raya dengan sebahagiannya menghempap sebuah kereta jenis Perodua Myvi dan penunggang motosikal.

Selain itu, nahas tersebut melibatkan enam daripada seramai 23 ahli kelab basikal Ortho Hospital Universiti Malaysia (HUSM) dan Kelab Basikal Continator Malaysia yang sedang dalam perjalanan ke Tasik Kenyir, Terengganu.

Sementara itu, Ketua Polis Daerah Pasir Puteh, Superintendan Zaizul Rizal Zakaria ketika ditemui di lokasi kejadian berkata, laporan lanjut akan dimaklumkan kemudian selepas operasi menyelamat selesai dijalankan.


Golden Fries Ball, Kudapan Rangup Di Luar Melting Di Mulut. Mudah Caranya, Sedap Pula Tu

Mencari resipi yang simple untuk kudapan anak-anak, Golden Fries Ball ini pasti membuka selera. Bukan je  mudah nak disediakan, kudapan enak ini juga rangup di luar melting dalam mulut.

Resipi Golden Fries Ball (anggaran 30 biji ikut saiz)

Adunan kentang
🍃 Kentang – macam dalam gambar
🍃 Telur – sebiji
🍃 Buttercup – Satu sudu
🍃 Mix herbs – agak2
🍃 Kiub ayam – sikit jer buat rasa
🍃Tepung gandum – 2@3 sudu (agak2)
Untuk buat salutan
🍃Tepung jagung
🍃Cornflakes – diramas kasar
🍃 Telor

Cara membuat:

👉Rebus kentang..(letak garam sikit). Kalau boleh jgn terlampau masak… Kalau terlampau masak Tak best… Takde rasa gigitan kentang kecik2…

👉Masuk telor, mix herbs, Buttercup, kiub Ayam, Tepung gandum… Lenyek….

👉 Bulatkan… Kalau melekat guna tepung… Kakak guna tepung jagung nk Bulatkan…

👉Dah siap buat bulat2…. Masuk dalam telor… Golek2 pulak dalam Cornflakes yg dah siap ramas td…

👉Rehatkan kejap dlm 5 – 10minit…
👉Panaskan minyak & goreng…
Minyak sederhana panas yer…
Balikkan perlahan2…

📌boleh juga tambah cheese @ sayuran kalau anak2 suka…
Anak2 sy suka kosong cmni jer….
📌 Cornflakes juga boleh boleh digantikan dengan breadcrumbs atau apa2 yg boleh buat salutan utk kerangupan…

Ok… Settle….
Kudapan anak2….
Selamat mencuba…😉


Nak Pokok Bunga Asyik Mekar Dan Berbuah Lebat, Lelaki Ini Tunjukan Cara Hasilkan Semburan Penggalak Subur, Guna Tiga Bahan Ni. Memang Menjadi!

Banyak petua nak suburkan tanamam yang dijual di pasaran. Ada juga baja yang dibuat sendiri dengan pelbagai campuran.

Sebagimana perkongsian pendidik ini, menggunakan 3 bahan untuk memastikan tanaman subur seperti ajinamotor, minuman yakult dan telur ayam.

Dengan menggunakan baja secara natural beliau berjaya mendapat hasil tanaman yang  merimbun, berbuah lebat dan subur.

Semua ini dipraktikkan di tanaman di sekolah tempat beliau mengajar. Malah beliau memberi tip cara menyiram baja dengan betul.

Ikuti perkongsian ini.

Cara penyediaan baja

Cara buat baja power + mudah + murah daripada barang-barang dapur (baja yakult) hasilnya amat luar biasa.

Bahan utamanya 1 botol yakult + 2 biji telur + 1 sudu teh ajinomoto. Campurkan & goncang sehingga berbuih & peram paling kurang 1 hari. Pati baja tadi boleh dicampur dgn 10 liter air biasa & spray pada daun  seminggu sekali.

Cara siram

Spary pada daun SPRAY seminggu sekali. Jangan siram ke tanah@akar. Sesuai utk pokok bunga, buah-buahan dan sayuran.

Lepas cantas kedondong… terus spray baja yakult 5 hari berturut2….
Lepas cantas mulberi terus spray baja yakult 5 hari berturut2… insyAllah akan dpt hasil mcm ni…
Bunga melati@jeliti
Pokok Ati-ati
Bunga 3 bln@ bunga siti zaleha@ bunga siti zubaidah
Bidara Epal….
Limau nipis..

TIP TAMBAHAN:

Hasil tanaman setelah menggunakan semburan ini.

Selamat mencuba!

Sumber: Mohd Nor


Guna 5 Bahan Ini Rawat Bibir Hitam Supaya Kembali Merah Bak Delima. Cukup Simple, Jom Try Ibu-Ibu!

Bibir merah bak delima itu yang menjadi idaman setiap wanita.  Nak bibir sihat dan merah merona, kena lebih perhatian memandangkan ia sangat sensitif dan memerlukan penjagaan rapi. Lebih-lebih lagi jika anda jenis bermasalah kulit mengelupas. Elakkan mengopek kulit bibir jika tidak mahu terkoyak atau terluka.

Ini cara paling selamat merawat bahagian bibir yang diketahui sangat lembut dan sensitif. Hanya gunakan bahan-bahan semula jadi sahaja:

Serum Lemon Madu

Anda hanya perlukan satu sudu makan air perahan lemon dan madu yang dicampur dan dioles merata di bibir.

Lemon akan mencerahkan pigmen bibir dan madu akan menutrisi bibir dan melembapkan sehingga bibir kelihatan merah alami..

Topeng Buah Beet

Buah beet juga boleh mengembalikan warna semula jadi bibir. Caranya sangat mudah, hanya potong nipis ataupun haluskan beet dan oles merata di bibir.

Biarkan hingga kering dan bilas, Lakukan rutin setiap hari agar warna bibir kembali cerah.

Minyak Badam

Cukup ambil satu titis minyak badam dan oles merata di bibir. Lakukan rutin setiap kali tidur. Bukan hanya akan mencerahkan bibir malah minyak badam tersebut akan melembabkan secara semula jadi.

Jus Timun

Ambil sepotong timun dan haluskan. Oles ke bibir untuk mencerahkan bibir yang hitam. Biarkan hingga kering dan bilas. Boleh juga dilakukan ketika nak tidur, biarkan semalaman.

Skrub Kunyit

Ambil 1 sudu teh serbuk kunyit (haluskan 1 ruas kunyit) campur dengan 1 sudu teh tepung sehingga jadi pes. Sapu dan biarkan sehingga kering.

Kemudian urut dan skrub merata bahagian bibir untuk mengangkat sel-sel mati supaya bibir lebih bersih dan cerah.

Bagi anda yang berdepan masalah bibir gelap, kering serta merekah, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:


Nak Jadi Menantu Kesayangan, 15 Solusi Yang Para Isteri Kena Buat, Baru Nama Asyik Jadi Sebutan!

Nak jadi menantu kesayangan bukannya mudah. Bagi setiap isteri,menjadi menantu kesayangan sudah tentu idaman.

Sudah tentu ada petuanya hendak menambat hati mertua. Nak tahu caranya, jom ikuti panduan ini.

Tip pikat mak mertua

1. Angguk-angguk

Walaupun ada beberapa perkara yang kita tidak setuju, angguk-angguk sahajalah. Biarkan mereka selesa dengan pilihan mereka sendiri. Lebih baik mengiyakan sahaja apa sahaja tindakan yang mereka buat.
Walaupun kadang-kadang panas juga hati dengan tindakan mereka, bersabar sahajalah. Itu lebih baik.Tu tanda kita raihkan pendapat dan turun kan ego kita .

2. Tunjuk rajin masak

Tunjuklah rajin memasak di dapur. Sedap tak sedap, itu belakang kira. Asalkan rajin membantu ipar dan mertua.Kalau tak pandai pandai, cuba mula kan dialog “ Mak nak masak apa hari ni , saya bantu ?” sekurang-kurangnya kita bersama dengan nya di dapur .
Dalam mental si ibu mertua, kalau si isteri tak pandai masak, dia mula risaukan anak dia. Siapa yang akan bagi makan?

3. Ramah berbual mesra

Perbanyakkan bualan mesra yg boleh menarik minat mertua dan ipar duai. Kalau mereka suka tengok drama di TV, layankan sahaja.
Walaupun tidak sama level, ketepikan dahulu. Janji berkomunikasi.itu penting . kalau senyap je , kang mertua cakap kita sombong ! haaa .

4. Jangan tunjuk malas

Jangan menonton televisyen apabila mertua atau ipar duai sibuk mengemas rumah.Tak rugi membantu mereka mengemas bersama.

5. Berikan hadiah

Sebab itu, kita selalu nampak orang-orang dulu akan bungkus bawa buah-buahan bila berkunjung ke rumah tetamu. Sama juga adabnya bila menantu melawat mertua.
Jangan lupa belikan mereka ole-ole. Mahal atau murah itu belakang kira. Buah tangan atau hadiah itu adalah tanda ingatan. Bila kita tidak beri apa-apa, maknanya macam kita tidak ingat dia. Scary bukan?
Dan lagi, jika berkunjung ke tempat pelancongan, jangan lupa souvenir. Jangan sampai lupa kerana ia boleh mendatangkan kecil hati.

6. Cuba bergaul dengan ipar-duai

Jangan asyik dengan mak mentua sahaja. Kena berbaik-baik dengan ipar yang lain. Ini penting supaya tidak berlaku cemburu dalam keluarga, lebih-lebih lagi antara ipar-duai perempuan.

7. Jangan Berkepit Dengan Suami

Masa mula-mula kahwin, bolehlah tunjuk manja semasa tengok TV beramai-ramai di ruang tamu. Bukan apa, takut ipar-duai yang lain meluat melihat kemesraan begitu.

8. Biarkan ibu ‘conquer‘ anak

Sekali-sekala, biarlah ibu dia ‘conquer‘ anak. Takkan asyik isteri sahaja nak ‘conquer‘. Contohnya, kalau mak mertua nak sendukkan nasi untuk anak lelakinya itu, biarkan. Kita boleh uruskan diri kita sendiri.

9. Tak payah tunjuk manja

Tak perlu aksi gedik dan tunjuk manja bila duduk dengan suami. Jangan pula nak tunjuk aksi urut-urut sambil geletek, atau sandar kepala pada bahu suami semasa menonton TV. Lebih-lebih lagi kalau tunjuk aksi ini depan ipar-duai. Gerenti ipar meluat! Mak mertua juga boleh datang sifat cemburu!
Buat biasa-biasa sudah.

10. Offer mak mertua duduk depan

Dahulukan mak mertua dalam apa jua keadaan. Biarkan kita yang kedua. Contohnya, kalau nak kereta dengan suami, offer mak mertua duduk depan. Biarkan mak mertua ada masa sembang dengan anak dia. Kita duduk belakang dengan anak-anak pun tak mengapa.

11. Buat-buat tanya makanan kegemaran suami

Sesekali jadi kepoh apa salahnya. Buat-buat tanya dan salin resepi. Sudah tentu ibu mertua rasa dihargai, kerana dialah yang menyediakan dan menyuap makanan favourite suami dari kecil.

12. Jangan marah suami depan mak mertua

Bukan sahaja marah. Adik beradik marah ialah kutuk atau kecilkan suami depan mak mertua. Kenapa?
Anak jantan itulah yang dia bela dari kecil. Kalau dia layan elok-elok, dia expectmenantu akan layan anak dia elok-elok juga. Bukan buruk-burukan suami

13. Ucapkan “syukur dapat suami macam ni” pada mak mertua

Banyakkan puji suami depan mak mertua. Antaranya, “Terima kasih mak sebab besarkan abang dengan baik sekali. Saya bersyukur sangat-sangat dapat suami macam ni. Ini semua kerana didikan mak”.
Namun cakap biar dalam nada ikhlas, jangan buat-buat nak memuji. Confirm, mak mertua akan kembang.

14. Jangan berebut suami dengan mak dia

Kalau mak dia panggil, dahulukan yang itu. Walaupun kita ada perkara lain yang memerlukan suami, biarkan suami attend mak dia dulu. Didik hati supaya redha, bahawa syurga suami itu di bawah tapak kaki ibu.

15. Ingat bahawa Allah maha adil

Jangan sesekali layan mak mertua macam sampah. Apa salahnya layan mak mertua macam mak kita sendiri?
Layan mak mertua baik-baik sebagaimana kita nak menantu kita suatu hari nanti layan anak lelaki kita dengan baik.

P/S : ingat , kalau kita layan mak mertua macam kita layan mak kita sendiri , kesan dia sangat besar untuk rumah tangga kita . kalau yang tak ada mak mertua tu , doakan mereka dekat sana . moga-moga mereka ditempatkan dikangan orang beriman .

Sumber: Nadia Halim


Selain Sedap Di Makan, Setiap Ulam Juga Ada Khasiat Tertentu. Nombor 7 Tu Sentiasa Jadi Pujaan Ramai!

Ulam merupakan bahagian tumbuh-tumbuhan yang dimakan secara mentah, dicelur, distim atau direbus dan dihidangkan bersama hidangan nasi dan lauk-pauk yang lain.

Ini termasuklah bahagian pucuk, daun, batang, umbut, biji, buah, ubi atau bunga tanaman.

Selalunya, untuk tujuan menambah rasa terhadap ulam yang dimakan, ia dimakan bersama dengan sambal belacan, budu, cencaluk, atau pencicah-pencicah lain.

Orang dulu-dulu sebenarnya telah mengamalkan pemakanan seimbang dan menjadikan ulaman ini sebagai pelengkap hidangan.

Kehidupan sekarang yang terlampau sibuk sehingga tidak sempat untuk masak sayur contohnya anda boleh amalkan makan ulam ini.

Ok, ini dia senarai 8 jenis ulam-ulaman yang popular beserta khasiatnya!

1. Ulam raja

Ulam raja, atau nama saintifiknya Cosmos Caudatus didapati mempunyai kesan antioksidan, antidiabetes, antihipertensi, antikeradangan, antimikrob dan antikulat.

Menariknya dibandingkan dengan buah-buahan seperti strawberi, plum, oren, epal dan tomato, ulam raja mempunyai kadar antioksidan yang paling tinggi. Maka layaklah tumbuhan ini dikenali dengan nama ulam raja.

Ulam raja juga mempunyai kesan melindungi tulang yang dapat mengurangkan risiko osteoporosis, terutamanya bagi wanita menopaus.

2. Sambung Nyawa

Sambung nyawa atau dalam bahasa saintifiknya Gynura Procumbens didapati berpotensi mengawal tekanan darah, kandungan gula dalam darah, menggalakkan kesuburan, selain mempunyai kesan antikanser, antimikrob, antioksidan dan antikeradangan.

Menariknya, kajian dalam haiwan menunjukkan tumbuhan ini hanya mempunyai kesan menurunkan gula dalam darah pada haiwan yang diabetes, dan tidak pada haiwan yang normal.

Bagi masyarakat Cina, ulam yang dikenali sebagai Bai Bing Cao ini banyak digunakan dalam perubatan tradisional Cina untuk rawatan kanser rahim, cervical spondylosis dan ulser kulit yang kronik.

Ekstrak tumbuhan ini juga didapati pada beberapa produk makanan (teh, kopi, kimchi, gula-gula, coklat, gam getah) dan kecantikan (krim muka, topeng muka) di China dan Korea.

3. Daun Selom

Daun selom atau nama saintifiknya Oenanthe javanica mempunyai kesan antidiabetik, antioksidan, antiradang, selain kesan melindungi hati dan memori.

Sayuran ini dihidangkan bersama nasi panas, sambal belacan, lauk ikan sungai dan ikan kering.

Selom juga sesuai dibuat ‘urap’ iaitu campuran kelapa parut, cili api, gara, belacan yang ditumbuk halus dan digaul dengan daun selom.

4. Cekur

Cekur atau nama saintifiknya Kaempferia Galanga Linn mempunyai kesan antiradang, tahan sakit, anticacing, antioksidan, antimikrob dan antihipertensi.

Selain dimakan sebagai ulam, daun cekur turut digunakan untuk merawat bengkak, pening kepala, sakit perut, sakit gigi dan reumatisme (radang dan sakit pada otot dan sendi).

5. Pegaga

Pegaga atau nama saintifiknya Cantella Asiatica merupakan tumbuhan yang sering dikaitkan dengan rahsia keremajaan dan awet muda.

Bukti saintifik juga telah menunjukkan bahawa pegaga mengandungi sebatian tumbuhan yang memudahkan pertumbuhan tisu penghubung seperti elastin dan kolagen, yang penting untuk
penyembuhan luka.

Maka tidak hairanlah kini ekstrak pegaga digunakan dalam produk krim muka, dikenali sebagai cica cream yang boleh didapati daripada jenama-jenama produk terkenal.

Pertubuhan Kesihatan Sedunia (WHO) telah mengakui pegaga sebagai ramuan untuk menghasilkan kecerdasan untuk berfikir, terutamanya dalam kalangan kanak-kanak.

Nilai nutrisi pegaga yang sebenar telah lama diiktiraf di seluruh Asia.

Dianggap sebagai ‘makanan otak yang menghasilkan kecerdasan’, ulam ini sangat berkesan untuk meningkatkan fungsi mental seperti meningkatkan ingatan dan penumpuan minda.

Amalan meminum jus pegaga sangat berkesan untuk membantu tidur bermasalah, merawat kerengsaan kulit dan tekanan darah tinggi.

6. Daun Kaduk

Daun kaduk atau nama saintifiknya Piper Sarmentosum, agak menyerupai daun sireh tetapi tumbuhan ini tidak tumbuh memanjat sebaliknya tumbuh di atas tanah.

7. Petai

Petai merupakan ulam yang tidak perlu diperkenalkan lagi.

Petai didapati mempunyai kesan antidiabetes, antimikrob, antioksidan, antihipertensi dan berpotensi menurunkan kandungan gula dalam darah.

Kandungan antioksidan yang tinggi dalam petai didapati pada bahagian biji dan pod tumbuhan ini.

8. Jering
Selain petai, ulam lain dengan bau yang kuat ialah jering.

Jering mempunyai kandungan asid amino yang unik, asid djenkolic yang mempunyai kesan antidiabetes.

Kajian dalam haiwan mendapati kesan positif pada kandungan gula dalam darah, selera makan dan berat badan haiwan yang diabetes dan normal.

Tetapi, dalam masa yang sama, pengambilan jering boleh menyebabkan masalah jantung, buah pinggang, hati, paru-paru dan pankreas pada haiwan normal.

Oleh itu, pengambilan jering hendaklah secara terkawal.

Jadi, mulakan inisiatif pemakanan ulam-ulaman ini untuk kesihatan badan.

Walaupun anda tidak biasa dan berasa janggal menjamahnya, cubalah dahulu. Kerana dari mulut, pasti turun ke hati!


Bersemut Tengok LIVE Siti Nurhaliza Masak Lauk Berbuka Puasa Siap Nyanyi Lagi. Lauk Ketam Telur Masin Buat Ramai Teruja!

Siapa yang tak kenal nama penyanyi tersohor negara, Datuk Seri Siti Nurhaliza yang bersuara merdu.

Terkini, penyanyi yang berasal dari Kuala Lipis, Pahang ini mengadakan LIVE memasak juadah berbuka puasa di rumahnya. Difahankan turut menjemput rakan-rakannya berbuka di rumahnya bersama keluarga.

Sejak jam 4 petang tadi, Siti Nurhaliza mula memasak dengan lauk pertama Ketam Masak Telur Masin. Berhenti seketika LIVE untuk menunaikan solat asar.

Namun peminatnya setia menunggu, pada jam 5 lebih tadi untuk melihat judah lain. Kelihatan Siti Nurhaliza tidak kekok memasak biarpun dengan bantuan pembantu rumah.

Peminat minta nyanyi lagi

Sibuk memasak, tetap melayan permintaan peminat untuk mendengarnya suara merdunya menyanyi sambil memasak.

Ramai yang memuji caranya yang mesra. Malah ada juga yang memuji penampilannya yang sederhana dan awet muda.

Update: Ketika artikel ini ditulis Siti Nurhaliza  masih LIVE memasak juadah berbuka puasa.

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Ambil Satu Terangkat Pinggan! Hasi Kuih Keria Ibu Undang Tawa Suami, Anak-Anak

Sepanjang ramadan ni, selain dari masak menu untuk berbuka, ada juga dalam kalangan para isteri ingin mencabar diri untuk membuat juadah sampingan seperti kuih muih.

Lebih-lebih lagi sekarang ni kuasa di hujung jari. Nak buat apa, tingga google sahaja! Itu baru resipi, belum lagi yang dah siap buat video tutorial step by step. Lebih mudah kan?

Terutamanya video yang dihasilkan oleh pemuda yang dikenali sebagai Khairulaming, resipinya sememangnya menjadi ikutan orang ramai termasuklah seorang wanita ini yang turut terjebak mengikuti selebriti tersebut .

Perkara itu dikongsikan oleh suaminya, Muhd Hafiz di laman Facebook, isterinya telah membuat kuih keria yang mungkin buat kali pertama. Sekilas pandang. juadah itu dilihat sangat cantik sehingga menarik minat si suami untuk menyantapnya.

Namun siapa sangka, kuih tersebut ternyata tidak seperti yang diharapkan serta melekat antara satu sama lain. Lebih melucukan, keria dan pinggan itu seolah-olah bersatu ketika cuba diangkat oleh suaminya.

Moment itu menyebabkan lelaki berkenaan bersama anak-anak tidak mampu menahan tawa. Bagaimanapun, ia tetap habis dimakan oleh kerana rasanya yang enak.

Meninjau di ruangan komen, rata-rata terhibur dengan perkongsian si suami ini.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


“Lahirkan Seorang Anak Sudah Cukup Sukar, Inikan Pula Sembilan…”- Ibu Ni Kongsi Pengalaman

Dianugerahkan anak sebagai zuriat penyambung warisan tentunya sesuatu yang cukup menggembirakan dan membahagiakan.

Lebih-lebih berganda perasaannya  bila dikurniakan bukan seorang cahaya mata malah kembar sembilan sekali gus! Rasa bahagia dan syukur yang sukar untuk digambarkan.

Pun begitu tidak dinafikan bukan mudah malah semuanya berganda perlu diuruskan.

“Melahirkan seorang anak sudah cukup sukar. Inikan pula sembilan anak, tidak dapat dibayangkan,” kata Halima, ibu kepada bayi kembar sembilan yang memecah rekod dunia sebagai kembar paling ramai.

Memetik berita di Sinar Plus, difahamkan setelah melahirkan Mei lalu di sebuah di Casablanca, Morocco, Halima Cisse, 26, dan bayi-bayinya akhirnya dibenarkan pulang ke Mali.

“Sungguh mengagumkan jumlah kakitangan yang terlibat dalam menjaga mereka. Saya berterima kasih kepada pasukan perubatan yang bekerja keras dan kerajaan Mali kerana membiayai kelahiran ini,” kata isteri kepada tentera laut, Abdelkader Arby, 35.

Daripada sembilan kembar, empat adalah lelaki dinamakan Oumar, Elhadji, Bah dan Mohammed VI.

Manakala lima daripadanya adalah perempuan diberi nama Adama, Oumou, Hawa, Kadidia dan Fatouma.

Kembar luar biasa ini pada awalnya dijangkakan mampu bertahan 50-50.
Bagaimanapun, semuanya kuat semangat, berjaya melepasi tempoh sukar dan kritikal hingga bebas inkubator sejak Ogos lalu.

Susulan itu, bayi-bayi berkenaan berpindah ke sebuah pangsapuri berdekatan hospital bagi memudahkan dipantau kakitangan perubatan.

Memiliki bayi yang ramai, Cisse terpaksa menggunakan 100 keping lampin pakai buang dan menyediakan enam liter susu sehari.

Kandungan kembar sembilan menjadi perhatian dunia selepas Cisse hamil tanpa sebarang rawatan kesuburan.

Pada awalnya dia dikatakan hamil kembar tujuh sahaja.
Berat perut Cisse juga dikatakan mencecah 30 kilogram, termasuk air ketuban.

Bayi-bayi tersebut dilahirkan pada usia pramatang melalui pembedahan caesarean.

Cisse difahamkan berada diambang maut selepas bersalin kerana kehilangan banyak darah.

Lapor Daily Mail, bil hospital sahaja cecah RM5.71 juta yang mana sebahagiannya ditanggung kerajaan Mali.

Halima Cisse dan suami terdahulu memiliki anak sulung perempuan, Souda berusia dua tahun setengah.

Pasangan ini tinggal di kediaman mereka di Timbuktu, Mali yang mempunyai tiga bilik tidur.

Untuk itu, mereka merancang untuk membesarkan rumah bagi menampung keperluan anak seramai 10 orang.

Sebelum ini, rekod kelahiran bayi kembar paling ramai dipegang wanita bernama Nadya Suleman dari Amerika Syarikat.

Wanita tersebut melakukan rawatan kesuburan untuk hamil dan dikurniakan bayi kembar lapan pada 2009.

Sumber : Sinar Plus


Buat Sendiri Pencuci Serbaguna Tanpa Bahan Kimia. Guna Kulit Oren Sahaja. Cukup Mudah & Menjimatkan!

Pernah sesekali guna pencuci lantai untuk cuci lantai bilik air, baunya memang kuat sangat sampai buat kita nak terbatuk dan rasa sesak nafas.

Apatah lagi jika anda mempunyai anak kecil di rumah yang sudah masuk fasa meniarap dan menyusur ni. Memang patut dielakkan penggunaan pencuci komersial yang berisiko menyebabkan alahan terutama jika ahli keluarga anda jenis sensitif.

Rupanya ada cara mudah nak buat pencuci serbaguna yang mesra alam dan bebas bahan kimia. Hanya guna 2 bahan saja iaitu cuka dan kulit oren. Yang pasti, baunya pun wangi sangat macam essential oil. Boleh release stress tau!

BAHAN-BAHAN

Cuka putih / cuka buatan
Kulit oren / lemon

Cara membuat:

PARUT KULIT OREN / LEMON
Gunting kulit oren atau lemon kecil-kecil supaya aromanya dapat dikeluarkan.
Masukkan siap-siap ke dalam sebuah bekas kedap udara atau botol spray.

2. TAMBAHKAN CUKA

Tambah cuka putih tadi sampai penuh bekas atau sehingga menutupi semua kulit oren atau lemon. Pastikan semua kulit oren terendam dengan sempurna tau sebab kulit oren yang tak terendam penuh akan berkulat dan berbau tak wangi. Tutup bekas spray tadi.

3. PERAM

Seterusnya, biarkan ia diperam selama seminggu dua sebelum digunakan.

4. CARA GUNA

i) Untuk cuci ‘table top’ dapur: Lembapkan kain dengan air, spraykan sedikit larutan pencuci homemade ini. Boleh buat sapuan di dapur tanpa bilas. Jika nak jadikan pencuci lebih berkesan terutama kesan minyak, campurkan larutan cuka sitrus ini dengan sesudu dua soda bikarbonat. Tapi yang ini kena bilas semula dengan air.

ii) Untuk cuci lantai: Lembapkan kain mop atau apa-apa kain untuk lap lantai. Tambah sedikit larutan cuka sitrus ini atau spraykan terus ke lantai. Wangi je bau lantai nanti. Macam bau oren segar! Tak perlu tambah soda dan tak perlu bilas pun tak apa. Kecuali kalau lantai terlalu kotor boleh tambah soda bikarbonat dan bilaskan dengan air.

BERKESAN & SELAMAT!

Selagi kulit oren terendam penuh atau tak terdedah udara, pencuci serbaguna ini boleh tahan selama sebulan atau mungkin lebih. Jika larutan cuka dah habis, boleh tambah cuka baru hingga penuh menutupi kulit oren.

Selain kulit oren atau lemon, boleh juga guna kulit limau nipis, limau purut atau apa saja jenis buah-buahan sitrus yang ada di rumah. Mudah kan?Selamat mencuba.

Sumber: Petua Ibu


DIY Cat Lantai Bantu Masalah Tikar Getah Selalu Terkoyak. Nampak Kemas & Boleh Siap Sehari Jer!

Masalah tikar getah selalu koyak memang menghantui ibu-ibu. Nak nak lagi jika ada anak yang lasak. Ada juga tikar getah yang jenis tak tahan lama.

ini.

Hanya DIY sendiri dengan menggunakan cat epoxy ini bagi menggantikan tikar getah yang terkoyak.

Sorry u all since posting sy pasal cat epoxy ganti tikar getah lma yg koyak tu bertubi-tubi comments masuk sorry x dpt nk response smua comment coz terlalu bnyak sgt😄..

Sy pn bru 1st time cat epoxy ni dkt rmah yg sy swa ni sblum ni pon pkai tikar getah jer..idea ni dpt dri member kita jgk dlm group ni thanks ya..

Cat ni nma epoxy ivory heavy duty

Sy bli 5 liter rm135 jer

Cara2 pengunaan nya

-cat ni kna bancoh dgn epoxy hardener

– once dh bancoh kna gunakan sampai hbis klu x cat akn membeku.

-tempoh masa utuk kering lbih kurang 2 jam tp lg better biarkn seharian

-bnyak pilihan warna jga antarany grey,green yellow n bnyak lg lh..

-sy cat mngunakn brush roller yg kecil ada contoh dlm gambar kt bwah..

-klu bleh guna kn brush kicil untk sapu d bahagian tp dahulu kmudian bru lh guna roller di bahagian tgh..

Apa lg ya🤔 ok cukup kot..

Slamat mncuba😄👍


“Perkenalan Singkat, Jodoh Kuat Dekati Kami.” Instagram Satukan Raja Afiq & Soffwany Ke Jenjang Pelamin!

Perkenalan singkat pasangan ini akhiirnya menyatukan mereka sehingga ke jinjang pelamin. Dengan sekali lafaz pelakon drama bersiri Sayangku Kapten Mukhriz, Raja Afiq, 26, dan pilihan hatinya, anggota polis bergelar penyanyi, Soffwany Yusoff, 31 sah bergelar pasangan suami isteri di Masjid Diraja Tengku Ampuan Jemaah
Pasangan sama padan sama cantik ini dinikahkan bapa pengantin perempuan, Mohamad Yusoff Lebai Hamzah kira kira jam 9 pagi tadi disaksikan 18 orang tetamu.

Pada majlis itu, Raja Afiq menyerahkan wang hantaran berjumlah RM15,000, mas kahwin sebanyak RM1101 beserta lima dulang dan dibalas dengan tujuh dulang pihak perempuan.

“Alhamdulillah biarpun perkenalan kami singkat, jodoh itu kuat mendekati kami. Kami berkenalan sejak hujung tahun lalu. Rapat dalam awal tahun ini.

“Cuma selepas mengikat pertunangan sekitar awal Mac lalu, kami sepatutnya merancang pernikahan Ogos lalu. Tapi banyak benda yang tergendala rentetan Perintah Kawalan Pergerakan dan seterusnya.
“Akhirnya dianjak ke bulan ini. Semoga fasa baru kami ini akan terus membahagiakan. InsyaAllah, “ kata
pelakon yang dicungkil bakatnya menerusi pertandingan Drama Festival Kuala Lumpur (DFKL) 2014 itu.
Raja Afiq atau nama penuhnya, Raja Muhammad Afiq Raja Razali berkenalan dengan isterinya yang bertugas dalam Pasukan Gerakan Udara, Polis Diraja Malaysia menerusi instagram.

“Isteri seorang yang memahami, lemah lembut dan baik. Pendek kata saya menyenanginya,” katanya.

Sementara itu, Soffwany berkata, Afiq, seorang yang sangat memahami kepadatan jadual kerjanya membuatkannya jatuh hati dan selesa.
“Sikap Afiq ‘sweet’, selalu mengambil berat dan tidak terlalu memberi tekanan kerana saya sentiasa sibuk dengan tugasan,” katanya ketika ditemui usai majlis nikah mereka ketika diraikan di sebuah dewan di Plaza Jelutong.

Pasangan ini akan berbulan madu di Pulau Langkawi pada 20 September depan. Ditanya mengenai anak, kedua-dua mereka mengakui tidak merancang dan menerima rezeki Tuhan bila bila masa. Dalam pada itu, pasangan ini dijangka mengadakan majlis bersanding pada Januari depan sama ada di KL atau Ipoh.


Hanis Zalika Tak Dedah Yusuf Dengan Gajet. Sungguh Inspirasi!

Bagusnya tip Hanis ni.


Result SPM Teruk, Tak Pandai, Rupanya Anak Itu Yang Akan Jaga Hingga Tua. Deep!

Keputusan Sijil Pelajaran Malaysia (SPM) Tahun 2021 telah diumumkan semalam. Sudah tentu ibu ayah teruja untuk berkongsi keputusan cemerlang anak-anak di media sosial.

Anak itu menjadi kebanggaan ibu ayah. Malah slip keputusan peperiksaan anak dipaparkan di media sosial.

Namun dalam teruja itu , ada juga anak yang mendapat keputusan tidak cemerlang. Malah ia membuatkan ibu ayah kecewa. Malah ada yang melontarkan kata-kata tidak sedap didengar oleh anak.

Tanpa sedar kita telah menguris perasaan anak itu. Tetapi semua itu sudah tentu ada hikmahnya. Anak yang tidak cemerlang akademik tidak bermakna hidupnya terus gelap, tiada masa depan dan tidak sumbangan pada keluarga.

Hakikatnya dakwaan ini tidak benar. Sebagaimana perkongsian ini, ia sungguh meruntun jiwa apabila seorang ibu tidak menyangka anak yang dahulunya tidak dihargai kerana memperolehi keputusan peperiksaan yang teruk, rupanya merupakan anak harapan buatnya.

Moga kisah ini menjadi iktibar supaya ibu ayah muhasabah diri dan menerima anak seadanya.

Renungan buat Ibu Bapa.

Saya ada 3 orang anak.Semua berjaya kecuali sorang.Ada doktor dan enginer Tapi anak yang Bongsu tak menyerlah langsung.Dapat cukup makan ja SPM…

Sangat mengecewakan saya.Tuisyen beratus ringgit sebulan.Tapi hasil tak da. Tak macam abang, kakak dan adik dia. Dapat straight A.

Dapatlah kerja kilang…Tiap kali sebut pasal belajar mesti saya ungkit dia.

‘Tengok macam adik beradik yang lain, semua keja elok-elok.Kau sorang kerja kilang.Buat malu keluarga ja.’

Ini ungkapan yang selalu saya lepaskan pada dia.

Masa berlalu pantas. Takdir Allah saya kena strok. Isteri saya pun sakit juga.

Tak mampu nak uruskan saya.Ingat ada anak yang jadi doktor mudah la sikit. Dak juga.. Harap anak-anak lain semua sibuk dengan kerja masing-masing.Hanya datang lawat sesekali, lepas tu cepat-cepat nak balik.

Satu hari anak ke-3 balik dengan beg besar. Saya tanya kenapa? Dia jawab berhenti kerja nak jaga abah.

Kelu lidah saya. Menitis air mata saya pada hari itu. Inilah anak yang paling saya kecewa dulu.Tapi dialah yang menjaga saya hingga hari ini.

Saya mohon ampun kepada Allah atas kesilapan saya yang dahulu. Rupanya Allah jadikan dia kurang dalam pelajaran, tapi Allah sertakan dia dengan rasa tanggungjawab yang tinggi.
Demikianlah Allah takdirkan sesuatu kepada manusia ada hikmahnya.

Mungkin kita tidak nampak sekarang, masa depan kita tidak tahu.
Bersangka baiklah dengan Allah..

Bagi ibubapa yang dapat result anak tidak cemerlang.Jangan kecewa. Gagal dalam peperiksaan bukan berakhir kehidupan. Tapi gagal dalam agama Allah s.w.t. itulah sebenar-benarnya bala yang paling besar bagi manusia.

Sumber: FB Penang Kini